title: Vampyyripäiväkirjat

text: Aluksi "Vampyyripäiväkirjojen" käsikirjoittaja Kevin Williamson ei ollut kiinnostunut sarjan luomisesta. Hän piti sitä liian samankaltaisena kuin muut vampyyrisarjat. Julie Plecin vaatimuksesta Williamson kuitenkin luki kirjasarjan johon sarja perustuu ja kiinnostui tarinasta: "Tajusin, että se on tarina pienestä kaupungista, kaupungin alamaailmasta ja mitä kaikkea pinnan alla piilee". Williamson on sanonut kaupungin olevan sarjan keskipisteenä koulun sijaan.


title: Vampyyripäiväkirjat

text: Variety-aikakauslehden mukaan CW alkoi valmistella "The Vampire Diaries" -sarjan pilottijaksoa Kevin Williamsonin ja Julie Plecin toimiessa käsikirjoittajina ja vastaavina tuottajina. 19. maaliskuuta 2009 sarjaa tilattiin vuosina 2009 ja 2010 esitettävä tuotantokausi.


title: Vampyyripäiväkirjat

text: "Vampyyripäiväkirjojen" pilottijakso kuvattiin Vancouverissä, Brittiläisessä Kolumbiassa. Sarjan muut jaksot on kuvattu Covingtonissa, Georgiassa sekä useissa muissa Atlantaan seudun pikkukaupungeissa..


title: Vampyyripäiväkirjat

text: "Vampyyripäiväkirjat" sai hyviä katsojalukuja ja myönteisiä arvioita. Alun perin kolmetoista jaksoa käsittävää tuotantokautta jatkettiin yhteensä 22 jakson pituiseen tuotantokauteen 21. lokakuuta 2009. Marraskuun 19. päivän jälkeen "Vampyyripäiväkirjat" jäi kahdeksan viikon pituiselle tauolle. Seuraava jakso esitettiin Yhdysvalloissa 21. tammikuuta 2010.


title: Vampyyripäiväkirjat

text:
"The Vampire Diaries" sai sekä hyviä että huonoja arvioita. Entertainment Weekly antoi pilottijaksolle arvosanan B+ ja sanoi, että sarja "toivottaa käsikirjoittaja Kevin Williamsonin tervetulleeksi". Lopuksi lehti sanoo, että ""Diaries" lupaa meille tuotantokauden verran teräväkielistä hämmästystä." Metacritic antoi sarjalle pisteet 50/100 perustuen 22 arvioon, jotka sisälsivät sekä huonoja että hyviä palautteita. Sarjan ensiesitys 10. syyskuuta 2009 toi CW:lle kanavan suurimman katsojamäärän: 4,9 miljoonaa katsojaa.
Kun mukaan lisätään DVR:n luvut, ensiesityksen katsojamäärä nousi 5,7 miljoonaan.


title: Vampyyripäiväkirjat

text: Monen televisiokriitikon mielestä sarja parani jakso jaksolta. Los Angeles Timesin kriitikon Carina MacKenzien mielestä kuudes jakso oli erityisen vahva. The San Diego Union-Tribune sanoi: "Yliluonnollinen draama on ensimmäisen luokan tuotantoa. Sen sisältää hävyttömän lumoavan näyttelijäkaartin, terävän käsikirjoituksen ja ilmapiirin, jota edes kaikkein selväpäisimmän aikuisen on vaikea vastustaa." New York Timesin Mike Hale listasi sarjan vuoden 2009 parhaimpien televisiosarjojen joukkoon. New York Post kutsui sarjan päähenkilöä Elenaa vahvamieliseksi naiseksi, joka ei anna tunteidensa poikaystäväänsä kohtaan hallita itseään.


title: Huhtaan seisake

text: Huhtaan seisake oli rautatien seisake kapearaiteisella Jokioisten rautatiellä. Liikennepaikka sijaitsi Huhdinmäen päällä kahden kilometrin päässä Humppilan rautatieasemalta.


title: Huhtaan seisake

text: Liikennepaikka avattiin liikenteelle 25. helmikuuta 1931 nimellä Huhtamäki, mutta sen nimeksi vaihdettiin 22. toukokuuta 1932 alkaen Huhtaa. Seisake poistettiin aikatauluista jo 14. toukokuuta 1933.


title: Bansi Quinteros

text: Josef Quinteros (8. joulukuuta 1976 Barcelona – 19. kesäkuuta 2018), tunnetaan paremmin taiteilijanimellään Bansi Quinteros, oli espanjalaissyntyinen trancemuusikko ja kosketinsoittaja. Hän on tunnettu 1200 Micrograms -yhtyeestä.


title: Bansi Quinteros

text: Quinteros muutti perheineen Amsterdamiin hänen ollessaan nuori. Hän oli musikaalinen jo pienenä. Kuusivuotiaana hän oli mukana koulun musiikkikerhossa. Hän sai omat rummut ollessaan seitsemän ja basson 11-vuotiaana.


title: Kaikuharjun koulu

text: Kaikuharjun koulu on peruskoulu Lahden Liipolassa. Koulu antaa opetusta kuulovammaisille ja kielellisistä häiriöistä kärsiville (dysfasia). Koulussa saa tukiavustusta eli erityisopetusta.


title: Hepatosplenomegalia

text: Hepatosplenomegalia viittaa epätavallisen suuriin maksaan ja pernaan. Oireen mahdollisia syitä ovat muiden muassa myelofibroosi, leukemia, lymfooma, hepatiitti, mononukleoosi, malaria ja leishmaniaasi.


title: Bryan Colangelo

text: Bryan Colangelo (s. 1. kesäkuuta 1965 Chicago) on yhdysvaltalainen seurajohtaja. Hän toimii nykyisin Toronto Raptorsin presidenttinä ja toimitusjohtajana. Hänen isänsä, Jerry Colangelo, on valittu neljästi NBA:n vuoden seurajohtajaksi.


title: Bryan Colangelo

text: Colangelo toimi Phoenix Sunsin toimitusjohtajana yksitoista vuotta ja presidenttinä seitsemän viimeistä vuottaan seurassa. Vuonna 2006 hän siirtyi Raptorsiin. Vuosina 2005 ja 2007 hänet valittiin NBA:n vuoden seurajohtajaksi.


title: Isoananaskala

text: Isoananaskala ("Cleidopus gloriamaris") on ananaskalojen heimoon ("Monocentridae") kuuluva kalalaji. Siitä käytetään myös nimitystä ritarikala sillä sen ulkonäkö muistuttaa haarniskaa. Sillä on myös pari itsevalaisevia elimiä, jotka muistuttavat laivoissa käytettyjä navigointivaloja.


title: Isoananaskala

text: Isoananaskalaa tavataan Queenslandissa, Uudessa Etelä-Walesissa ja Länsi-Australiassa. Laji elää noin 6–200 metrin syvyydessä riutoilla ja satamissa.


title: Isoananaskala

text: Isoananaskala kasvaa 22 cm:n pituiseksi ja se on muodoltaan pyöreä. Kalan suomut ovat keltaisia ja niissä on musta reunus. Leuka on musta ja alaleuan poikki kulkee punainen viiva. Kalan evät ovat pienet ja sillä on vahva suojapanssari, mitkä yhdessä aiheuttavat sen, että isoananaskala on huono uimaan. Se on yöeläin ja päivällä sen voi löytää luolista tai kivijyrkänteiden alta. Isoananaskala on suhteellisen yleinen syvissä vesissä, mutta koska se on luonteeltaan arka, joten jonkin aikaa se tunnettiin vain myrskyjen rantaan tuomien kalojen ansiosta.


title: Texicalli Records

text: Texicalli Records on suomalainen, vuonna 1995 perustettu levy-yhtiö. Sen omistajana on yhtiön perustaja Martti Heikkinen. Kaikkiaan yhtiö on julkaissut jo yli 200 uutta äänitettä.


title: Texicalli Records

text: Heikkinen sai 2008 Säveltäjät ja Sanoittajat Elvis ry:n jakaman Prix Elvis -palkinnon ansioistaan suomalaisen rytmimusiikin tuottajana.


title: Texicalli Records

text: Texicalli Recordsin tuotanto on jaettu kolmeen eri levymerkkiin:


title: Jock Stein

text: Jock Stein CBE (5. lokakuuta 1922 – 10. syyskuuta 1985) oli skotlantilainen jalkapallovalmentaja ja keskikenttäpelaaja. Hän on jäänyt historiaan luotsaamalla Celticin ensimmäisenä brittijoukkueena Euroopan cupin mestariksi kaudella 1966–1967. Lisäksi hän voitti Celticissä yhdeksän perättäistä Skotlannin mestaruutta. Vuonna 2003 hänet valittiin Sunday Heraldin äänestyksessä kaikkien aikojen parhaaksi skotlantilaisvalmentajaksi.


title: Jock Stein

text: Stein varttui Lanarkshiren kaivosteollisuusalueella ja näki jalkapallon mahdollisuutena päästä pois kaivoskuiluista. Hän aloitti varsinaisen uransa Albion Roversissa 1942 työskennellen samalla kaivoksessa. Kaikkiaan hän edusti Albionia 200 ottelussa kahdeksan vuoden aikana. Vuonna 1943 hän pelasi myös lyhyen aikaa Dundee Unitedissa.


title: Jock Stein

text: Vuonna 1950 hän siirtyi ammattilaiseksi walesilaiseen Llanelliin, mutta palasi jo seuraavana vuonna takaisin perheensä luo Skotlantiin. Hän pelasi uransa lopun Celticissä nousten muiden loukkaantumisten myötä seuran kapteeniksi 1952. Hän kantoi kapteeninnauhaa uransa loppuun saakka. Stein joutui jättämään pelikentät 33-vuotiaana nilkkavamman vuoksi.Stein aloitti valmennusuransa jo 1956 Celticissä juniori- ja reservivalmentajana. Varsinaisen päävalmentajadebyttinsä hän teki maaliskuussa 1960 siirryttyään Dunfermlinen päävalmentajaksi. Steinin johdolla Dunfermline nosti itsensä pois putoamiskamppailusta ja väkevä hyökkäyspeli tuotti tulosta seuraavalla kaudella joukkueen juhliessa historiansa ensimmäistä Skotlannin cupin mestaruutta.


title: Jock Stein

text: Neljän Dunfermline-kauden jälkeen Stein siirtyi 1964 Hibernianin peräsimeen. Pesti jäi lyhyeksi, sillä jo maaliskuussa 1965 Celtic FC palkkasi Steinin päävalmentajakseen. 41-vuotiaasta skotlantilaisesta tuli katolilaisen Celticin historian ensimmäinen protestanttipäävalmentaja. Uskonnolliset asiat jäivät kuitenkin pian taka-alalle Steinin johdattaessa Celticin kauden päätteeksi Skotlannin mestariksi ja päättäen samalla kahdeksan vuoden kuivan kauden. Kaudella 1966–1967 hän saavutti uransa merkittävimmän voiton johdattamalla Celticin Euroopan cupin mestariksi ensimmäisenä brittijoukkueena. Loppuottelussa seura kaatoi mestaruutta puolustaneen FC Internazionale Milanon 2–1.


title: Jock Stein

text: Kaikkiaan Stein valmensi Celticiä 12 vuoden ajan ja voitti uskomattomat 10 liigamestaruutta sekä kahdeksan cupin ja kuusi liigacupin mestaruutta. Kaudella 1969–1970 hän johdatti Celticin toistamiseen Euroopan cupin finaaliin, mutta tällä kertaa tuli tappio Feyenoordille. Samana vuonna hänet nimitettiin Brittiläisen imperiumin ritarikunnan komentajaksi (CBE). Hänet olisi lyöty ritariksi, mikäli Celtic ei olisi pelannut katastrofaalisesti Intercontinental Cupin finaalissa Racing Club de Avellanedaa vastaan. Tuossa ottelussa neljä Celtic-pelaajaa ajettiin ulos kentältä.


title: Jock Stein

text: Vuonna 1975 Stein loukkaantui vakavasti auto-onnettomuudessa. Hän toipui vakavista vammoistaan ja palasi vielä seuran valmentajaksi luotsaten sen mestariksi kaudella 1976–1977. Tämä mestaruus jäi Steinin viimeiseksi Celticissä, sillä 1978 seura päätti pitkän yhteistyön Steinin kanssa ja palkkasi päävalmentajakseen Billy McNeill. Pitkästä pestistä huolimatta Steinille ei tarjottu paikkaa seuran johtotehtävissä ja hän hylkäsi tarjouksen poolojoukkueen valmentamisesta. Hän siirtyikin Leeds Unitedin peräsimeen, mutta jätti tehtävänsä vain 45 päivän jälkeen ja jatkoi uraansa Skotlannin maajoukkueen päävalmentajana. Hän oli hoitanut tehtävää osa-aikaisesti jo vuosina 1965–1966.


title: Jock Stein

text: Steinin johdolla Skotlanti eteni MM-kisoihin 1982, joissa se taisteli jatkopaikastaan Uuden-Seelannin, Brasilian ja Neuvostoliiton kanssa. Tie katkesi kuitenkin alkulohkoon päätösottelun Neuvostoliittoa vastaan päätyttyä tasan 2–2.


title: Jock Stein

text: Syyskuussa 1985 Stein johdatti Skotlannin 1–1-tasapeliin Walesia vastaan ja varmisti näin paikkansa jatkokarsinnassa MM-kisoihin 1986. Ottelu jäi kuitenkin Steinin uran viimeiseksi, sillä hän sai ottelun lopulla sydänkohtauksen ja kuoli pukuhuoneessa vain kuukausi ennen 63-vuotissyntymäpäiväänsä.


title: Leppäkari (Mietoinen)

text: Leppäkari on pieni saari Mynämäen kunnan Mietoisissa, Kaulakon kylässä. Saari sijaitsee Mietoistenlahden suojelualueen eteläpuolella ja se on liitetty mantereeseen pengertiellä. Saaressa sijaitsee kunnan uimaranta sekä pieni rantasauna. Vuonna 2007 kunta aikoi myydä rantasaunan tontteineen, mutta kunnanvaltuusto päätti kesäkuussa 2008 ettei kiinteistöä myydä.


title: Cueva de los Verdes

text: Cueva de los Verdes () on 7 kilometriä pitkä laavatunneli Lanzaroten saarella Espanjan Kanariansaarilla. Se muodostui noin 3 000–5 000 vuotta sitten Monte de la Corona -tulivuoren purkauksessa. Osa tunnelista on avoinna yleisölle ja siellä on myös konserttisali.


title: Leppäkari

text: Leppäkari tarkoittaa seuraavia:


title: Liga Mexicana Élite

text: Mexican Hockey League on jääkiekon korkein sarjataso Meksikossa. Sarjassa pelaa 4 joukkuetta.


title: Northwest Airlinesin lento 253

text: Northwest Airlinesin lento 253 oli lento, jolla nigerialainen Umar Farouk Abdulmutallab yritti räjäyttää itsensä 25. joulukuuta 2009. Northwest Airlinesin Airbus A330-323E -tyyppinen kone oli matkalla Alankomaiden Amsterdamista Yhdysvaltojen Detroitiin. Koneessa oli 278 matkustajaa ja 11 miehistön jäsentä.


title: Northwest Airlinesin lento 253

text: Epäilty, 23-vuotias Umar Farouk Abdulmutallab, lensi KLM:n vuorolla 588 Amsterdamiin 24. joulukuuta. Amsterdamissa Schipholin lentoasemalla Abdulmutallab siirtyi Northwest Airlinesin koneeseen, joka lähti kello 8.45 paikallista aikaa kohti Yhdysvaltoja.


title: Northwest Airlinesin lento 253

text: Hetkeä ennen laskeutumista Detroitiin 25. ja 26. päivän välisenä yönä Abdulmutallab sytytti pentaerytritolitetranitraattia sisältäneen pomminsa. Lentoemännät ja matkustajat reagoivat nopeasti tapahtumiin, taltuttivat miehen ja sammuttivat palon. Kone teki tapahtuman jälkeen hätälaskun Detroitiin. Kaikki matkustajat selvisivät hengissä uhkaavasta tilanteesta, vain kolmen matkustajan raportoidaan saaneen vammoja tapahtumaketjun aikana.


title: Northwest Airlinesin lento 253

text: Abdulmutallab oli lisätty terroristiepäiltyjen listalle jo marraskuussa, mutta häntä ei oltu kuitenkaan lisätty lentokieltolistalle. Asiasta kertoi Yhdysvaltain edustajainhuoneen jäsen Peter King televisiokanava CNN:lle.


title: Northwest Airlinesin lento 253

text: Yhdysvaltain presidentti Barack Obama määräsi lisää turvaohjeita Yhdysvaltoihin lentäville yhtiöille. Lentoyhtiöiden pitää teettää kaksinkertaiset turvatarkastukset matkustajien käsimatkatavaroille, toinen juuri ennen koneeseen nousua. Lisäksi matkustajien liikkumista koneessa tullee rajoittaa, samoin käsimatkatavaroiden käsittelyä. Miehistö ei saa antaa Yhdysvaltojen ilmatilassa ollessaan enää kuulutuksia, joista voisi päätellä koneen sijainnin.


title: Northwest Airlinesin lento 253

text: Terroristijärjestö al-Qaida julistautui olevansa iskun takana. Obaman mukaan on syytä uskoa, että al-Qaida on antanut koulutuksen ja tekovälineet Abdulmutallabille Jemenissä. Obaman hallinto yrittää yhdessä Jemenin hallinnon tuhota terroristien leirejä Jemenissä, josta saattaa Obaman mukaan tulla seuraava terroristien koulutuspaikka.


title: Tour de Ski 2009–2010

text:
Tour de Ski 2009–2010 kilpailtiin 1. – 10. tammikuuta 2010. Kilpailusarjan hiihdot hiihdettiin Oberhofissa, Prahassa, Cortina d'Ampezzossa, Dobbiacossa ja Val di Fiemmessä.
Naisten kokonaiskilpailun voiton vei puolalainen Justyna Kowalczyk, joka kukisti viimeisellä osuudella kärjessä lähteneen slovenialaisen Petra Majdičin lähes 20 sekunnilla. Miesten kilpailun voitti Tšekin Lukáš Bauer, joka nousi kilpailun kärkitaisteluun mukaan vasta viimeisissä osakilpailussa. Bauer oli ylivoimainen viimeisellä osuudella nousussa Alpe Cermisiin, jossa hän ohitti kolme osakilpailua voittaneen ja lähes koko kilpailusarjan ajan johdossa olleen norjalaisen Petter Northugin.


title: Tour de Ski 2009–2010

text: Suomalaisille tämän vuoden Tour de Ski ei ollut edellisvuosien kaltaista juhlaa. Naisten puolella kaksinkertainen voittaja Virpi Kuitunen jätti kilpailun kesken kolmen osakilpailun jälkeen ja palasi kotimaahan valmistautumaan Vancouverin olympialaisiin. Aino-Kaisa Saarisen taistelu voitosta ratkesi toiseksi viimeisen osakilpailun väärään suksivalintaan, ja hän sijoittui lopulta neljänneksi. Miesten puolella paras oli 12. sijoittunut Matti Heikkinen.


title: Tour de Ski 2009–2010

text: Moni hiihtäjä jätti kilpailun kesken, koska muun muassa sprinttereille sopivimmat matkat käytiin kilpailusarjan alkupuolella ja ensimmäistä kertaa maailmancup-pisteet jaettiin vaikkei kilpailija hiihtänytkään viimeisen osuuden maaliin asti.1. tammikuuta 2010, Oberhof - prologi (v)


title: Tour de Ski 2009–2010

text: 2. tammikuuta 2010, Oberhof - takaa-ajo (p)


title: Tour de Ski 2009–2010

text: 3. tammikuuta 2010, Oberhof - sprintti (p)


title: Tour de Ski 2009–2010

text: 4. tammikuuta 2010, Praha - sprintti (v)


title: Tour de Ski 2009–2010

text: 6. tammikuuta 2010, Cortina d'Ampezzo / Dobbiaco - takaa-ajo (v)


title: Tour de Ski 2009–2010

text: 7. tammikuuta 2010, Dobbiaco - väliaikalähtö (p)


title: Tour de Ski 2009–2010

text: 9. tammikuuta 2010, Val di Fiemme - yhteislähtö (p)


title: Tour de Ski 2009–2010

text: 10. tammikuuta 2010, Val di Fiemme - takaa-ajo (v)


title: Tour de Ski 2009–2010

text: Palkintosummat Sveitsin frangeina kauden 2009–2010 kilpailusarjassa. Lisäksi seitsemän ensimmäisen osakilpailun jälkeen kokonaiskilpailun sen hetkinen johtaja saa 2 500 frangia.


title: Eugene (Oregon)

text: Eugene on kaupunki Oregonin osavaltiossa Yhdysvalloissa. Kaupunki on Lanen piirikunnan keskus ja Portlandin jälkeen osavaltion suurin kaupunki. Eugenen asukasluku oli vuoden 2010 väestönlaskennan mukaan 156 185 ja sen suuremmalla metropolialueella oli 351 715 asukasta. Kaupunki on perustettu vuonna 1846 ja alueen talouden merkittävin tekijä on ollut metsäteollisuus.


title: Eugene (Oregon)

text: Eugene sijaitsee Oregonin osavaltion länsiosassa Willamette-joen varrella. Heti Eugenesta itään sijaitsee Springfieldin kaupunki, joka on osa Eugenen metropolialuetta. Matkaa Portlandin kaupunkiin pohjoisessa on noin 160 kilometriä. Maantieteellisesti kaupunki on Tyynen valtameren ja Kaskadien vuoriston väliin jäävän alueen puolivälissä.


title: Eugene (Oregon)

text: Talvisin Eugenen seudun säähän vaikuttavat lämpimät tuulet lounaasta. Kesällä ilmastoa puolestaan jäähdyttävät tuulet luoteesta. Suurin osa vuosittaisesta sadannasta ajoittuu loka- ja toukokuun väliselle ajalle.


title: Eugene (Oregon)

text: Ennen eurooppalaistaustaisten siirtolaisten saapumista nykyisen Eugenen aluetta asuttivat kalapuya-intiaanit. Paikalliset alkuperäisasukkaat tunsivat läheisen vuoren nimellä " Ya-po-ah" ja vuonna 1846 Eugene F. Skinner perusti paikalle siirtokunnan, joka kaavoitettiin vuonna 1852. Kaupungin kehitystä sen alkuperäisellä paikalla vaikeuttivat sateet, joiden mukaan paikka sai lempinimen "Skinner’s Mudhole". Kaupunkia siirrettiin korkeampaan maastoon ja vuonna 1853 perustajansa mukaan nimetystä kaupungista tuli Lanen piirikunnan keskus. Vielä samana vuonna Eugeneen perustettiin alueen ensimmäinen postitoimisto ja vuonna 1876 perustettiin Oregonin yliopisto. Hallinnollisesti Eugenesta tehtiin kaupunki vuonna 1862.


title: Eugene (Oregon)

text: Eugenesta liikennöitiin Portlandiin höyrylaivoilla aina vuoteen 1871 saakka, jolloin kaupunkiin vedettiin Oregon & California Railroad -rautatie. Metsäteollisuudesta muodostui merkittävä tulonlähde ja kaupunkiin perustettiin esimerkiksi sahoja ja laatikkotehtaita. Yhdysvaltain sisällissodan lopussa kaupungin asukasluku oli 1 200. Kaupungin asukasluku kasvoi etenkin 1900-luvulla. Vuonna 1967 sen asukasluku oli 51 000 ja vuonna 1980 jo 275 000. Sittemmin kasvu hidastui metsäteollisuuden vaikeuksien myötä.


title: Eugene (Oregon)

text: Metsäteollisuus kuuluu edelleen Eugenen merkittävimpiin talouden aloihin. Eugene a sen lähialue on kuulunut Yhdysvaltojen suurimpiin havupuu- ja vanerintuotantoalueisiin. Metsäteollisuuden ohella suuri merkitys on lähialueen maataloudella ja kaupungin oppilaitoksilla. Talouden suurempien osa-alueiden lisäksi Eugenessa on esimerkiksi elintarviketeollsuutta ja muuta kevyttä teollisuutta. Eugene on myös Etelä-Oregonin vähittäis- ja tukkukaupan keskus. Oregonin yliopiston kampusalueen kahvilat, kirjakaupat ja taidenäyttelyt ovat houkutelleet matkailijoita.


title: Eugene (Oregon)

text: Kotitalouksien keskimääräiset vuosittaiset ansiot Eugenessa aikavälillä 2012–2016 olivat 44 859 USD ja henkilöä kohden 27 167 USD. 23,1 % väestöstä eli köyhyysrajan alapuolella.


title: Eugene (Oregon)

text: Eugenen asukasluku oli vuoden 2010 väestönlaskennan mukaan 156 185 ja vuoden 2017 arvion mukaan 168 916. Kaupungin suuremmalla metropolialueella oli vuonna 2010 yhteensä 351 715 asukasta. Eugenen kaupungin asukkaista 84,5 % oli taustaltaan valkoisia, 1,9 % afroamerikkalaisia, 1,1 % intiaaneja, 9 % latinoja mistä tahansa rodusta ja 4,3 % aasialaisia. 11,2 % kaupungin asukkaista puhui kotonaan jotakin muuta kieltä, kuin englantia ja 8,1 % kaupungin asukkaista oli syntynyt ulkomailla.


title: Eugene (Oregon)

text: Eugenessa sijaitsevia oppilaitoksia ovat esimerkiksi vuonna 1872 perustettu Oregonin yliopisto, vuonna 1895 perustettu Northwest Christian College ja vuonna 1965 perustettu Lane Community College.


title: Solomon Grundy

text: Solomon Grundy on DC Comics -kustantamon sarjakuvissa esiintyvä superroisto. Alfred Besterin ja Paul Reinmanin luoma hahmo esiintyi ensimmäisen kerran vuonna 1944 All-American Comics -sarjakuvalehden numerossa 61.


title: Solomon Grundy

text: Solomon Grundy on yli-inhimilliset voimat omaava zombie, joka oli ennen gangsteri, joka tapettiin ja heitettiin suolle. Hän kuitenkin heräsi mystisesti henkiin zombiena, mutta ei muistanut entisestä elämästä mitään. Ensimmäiset kaksi ihmistä, jotka olivat kaksi karannutta rikollista, Grundy tappoi ja varasti heidän vaatteensa. Grundy on toiminut pääosin Vihreän Lyhdyn vihollisena, mutta on ollut myös useiden muiden DC Comicsin sankareiden vihollisena, joista mainittakoon Teräsmies ja Batman. Grundy ei ole kovin älykäs, joten hän toimii yleensä jonkun alaisuudessa tai ryhmässä. Hän myös työskentelee yksin, mutta usein rikokset rajautuvat pankkiryöstöihin. Kerran kun Grundy luuli tappaneensa Vihreän Lyhdyn ensimmäisen taistelunsa jälkeen, hän näki vihreän välähdyksen: josta hän piti ja aloitti murha-aallon toivoakseen nähdä välähdyksen aina, kun tämä tappaa jonkun.


title: Solomon Grundy

text: The New 52 -sarjakuvissa Solomon Grundy on Vihreä Lyhty Alan Scottin vihollinen. Hän työskenteli teurastamolla 1898. Tuolloin hänen työnjohtaja raiskasi vaimonsa, joka teki pian itsemurhan. Työnjohtaja laittoi työntekijänsä syöttämään ruumiin osat krokotiileille piilotellakseen todistusaineistoa. Grundy ei pitänyt tästä ja raivostui. Hän tappoi työnjohtajansa ja kaikki teurastamolla olleet työntekijät. Grundy teki lopulta itsemurhan.


title: Solomon Grundy

text: Grundyn palattua takaisin maan päälle hän muun muassa hyökkäsi Washington DC:hen saadakseen arkkivihollisensa Alan Scottin huomion. Hän joutui kuitenkin sitä vastoin taistelemaan Atomia vastaan.


title: Solomon Grundy

text: Grundy esiintyi vuonna 1978 Superystävissä, jossa hahmon äänenä toimi Jimmy Weldon. Grundy oli yksi Lex Luthorin alaisista johtamassa Tuomion Legioonassa. Grundy oli sarjakuvaansa nähden älykkäämpi versio.


title: Solomon Grundy

text: Grundylla oli pienirooli elokuvassa , jossa hahmon äänenä oli Corey Burton. Se oli Gorilla Groddin mielenhallinnassa ja yritti hukuttaa Batmanin hengiltä.


title: Richard Lintner

text: Richard Lintner (s. 15. marraskuuta 1977 Trenčín, Tšekkoslovakia) on slovakialainen jääkiekkoilija ja maailmanmestari. Puolustajana pelaava Lintner siirtyi tammikuussa 2013 Eltiserien-seura Rögleen. Hän on pelannut myös 112 NHL-ottelua runkosarjassa tehden niissä tehot 8+12=20. Hyökkäävän puolustajan vahvuudet ovat liikkeessä, mailatekniikassa ja laukauksessa.


title: Richard Lintner

text: Lintner on HK Dukla Trenčínin kasvatti. Hän pelasi joukkueessa ensimmäiset pääsarjaottelunsa kaudella 1995–1996 pelaamalla kaksi runkosarjaottelua. Phoenix Coyotes varasi Procházkan 119. pelaajana . Kaudeksi 1996–1997 Lintner vaihtoi saman liigan Spišská Nová Vesiin.


title: Richard Lintner

text: Kaudeksi 1997–1998 Lintner siirtyi hänet varanneen Phoenix Coyotesin riveihin. Hän pelasi koko kauden AHL:ssä Springfield Falconsissa tehden tehot 6+9=15. Kauden 1998–1999 Phoenix Coyotes kauppasi Lintnerin Nashville Predatorsiin vaihdossa Cliff Ronningiin tulevaisuudensuunnitelmia varten. Lintner pelasi loppukauden IHL Milwaukee Admiralsissa ja teki tehot 9+16=25, joilla oli joukkueen puolustajien toiseksi paras pistemies Kārlis Skrastiņšin jälkeen. Kaudella 1999–2000 Lintner vakuutti Nashville Predatorsin valmennusjohdon harjoitusleirillä. Hän teki NHL-debyyttinsä 2. lokakuuta 1999 Los Angeles Kingsiä. Hän pelasi NHL:ssä 33 runkosarjaottelua tehoilla 1+5=6. Farmissa hän väläytteli hyökkäystaitojaan tekemällä 31 runkosarjaottelussa tehot 13+8=21. Kauden 2000–2001 Lintner pelasi kokonaan NHL:n puolella. Hän teki 50 runkosarjaottelussa tehot 3+5=8 ja pelasi myös hyökkääjänä ensimmäistä kertaa urallaan.


title: Richard Lintner

text: Kaudeksi 2001–2002 Lintner palasi Eurooppaan ja teki sopimuksen ruotsalaisen Elitserien-joukkue Modon kanssa. Hän kärsi kaudella loukkaantumisista, joiden takia hän pelasi vain 28 runkosarjaottelua. Lintner oli silti joukkueen toiseksi tehokkain puolustaja Lars Janssonin jälkeen. Hän voitti kauden päätteeksi Elitserien-hopeaa.


title: Richard Lintner

text: Kaudeksi 2002–2003 Lintner palasi NHL:ään. Maaliskuussa 2002 Lintnerin pelatessa Modossa New York Rangers osti Lintnerin pelaajaoikeudet Nashvilleltä vaihdossa Peter Smrekiin. Helmikuussa 2003 hänet myytiin Pittsburgh Penguinsiin Joel Bouchardin, Rico Fatan ja Mikael Samuelsson kanssa suurkaupassa, jossa toiseen suuntaan siirtyivät Aleksei Kovaljov, Janne Laukkanen ja Dan LaCouture. Hän pelasi kaudella 29 NHL-ottelua tehoilla 4+2=6.


title: Richard Lintner

text: Kaudeksi 2003–2004 Lintner palasi Ruotsiin ja Djurgårdens IF:ään. Hän teki tehot 18+13=31 ja oli joukkueen tehokkain puolustaja ja kolmanneksi paras pistemies.


title: Richard Lintner

text: Kaudeksi 2004–2005 Lintner siirtyi sveitsiläiseen Fribourg-Gottéroniin ja pelasi vain 23 ottelua. Hän jatkoi seurassa kauden 2005–2006 ja teki 44 ottelussa tehot 14+9=23. Kauden 2006–2007 hän pelasi Skellefteåssa tehoin 9+20=29. Kauden 2007–2008 Lintner aloitti kasvattajaseurassaan HK Dukla Trenčínissä, josta hän siirtyi Färjestads BK:hon. Kauden 2008–2009 hän pelasi KHL-liigassa Dinamo Minskissa ja teki 33 ottelussa tehot 7+10=17. Hän pelasi seurassa vielä kauden 2009–2010, jolloin hän kärsi loukkaantumisista pelaten vain 33 ottelua. Kauden 2010–2011 Lintner aloitti jälleen Dukla Trenčínissä ja teki seitsemässä ottelussa tehot 1+4=5. Marraskuussa 2010 Lintner siirtyi tammikuun 2010 loppuun asti ulottuvalla sopimuksella SM-liigassa pelaavaan SaiPaan. Lintner sai SaiPassa hurjasti vastuuta ja pelasi ottelussa keskimäärin yli puoli tuntia. Tammikuussa 2011 hän päätti jatkaa SaiPassa kauden loppuun, vaikka useat muut liigaseurat olivat kiinnostuneita hänestä. Lintner aloitti myös kauden 2011−2012 SaiPassa, mutta siirtyi kesken kauden Rauman Lukkoon.


title: Richard Lintner

text: Lintner aloitti kauden 2012–2013 Slovakian pääsarjan ŠHK 37 Piešťanyssä ja Dukla Trenčínissä yhteensä seitsemän ottelua. Tammikuun alussa hän teki loppukuun kattavan sopimuksen Eliterien-seura Röglen kanssa.


title: Richard Lintner

text: Lintnerin vahvuus on hyökkäyspeli kokonaisuudessaan. Hän pystyy loistavan liikkeen ansiosta operoimaan koko hyökkäysalueella. Lintnerin heikkoudet ovat joskus tapahtuvat pienet nukahdukset ja turhat jäähyt.


title: Wipeout (televisiosarja)

text: Wipeout on yhdysvaltalainen tosi-tv-sarja, josta on tehty monissa maissa jo omia versioita. Wipeout on "maailman suurin esterata". Sen pääpalkintona kussakin jaksossa on 50 000 dollaria.


title: Wipeout (televisiosarja)

text:
Yhdysvalloissa ABC-kanava on esittänyt sarjaa 24. kesäkuuta 2008 lähtien. Ohjelmaa juontavat John Henson ja John Anderson. Anderson toimii myös selostajana kilpailussa. Jill Wagner ja Vanessa Lachey haastattelevat kilpailuun osallistujia. Sarjan vastaavat tuottajat ovat Matt Kunitz (Pelkokerroin) ja Scott Larsen. Kolmannella tuotantokaudella yksi kilpailija kuoli aivohalvaukseen pian nauhoitusten jälkeen.
Sarja on hyvin samantyylinen kuin japanilaiset sarjat Hullut japanilaiset ja Kahjot ninjat.


title: Wipeout (televisiosarja)

text: Suomessa Nelonen näytti yhdysvaltalaisen version ensimmäisen tuotantokauden loppuvuodesta 2009 ja Australian ensimmäisen tuotantokauden vuonna 2010. Tammikuusta 2011 lähtien kanava esittää britannialaista versiota sarjasta. Yhdysvaltalainen sarja siirtyi kuitenkin FOX-kanavalle.


title: Wipeout (televisiosarja)

text: Ohjelmasta on eri versioita eri maissa. Norjalla, Ruotsilla ja Tanskalla on yhteinen Wipeout-kilpailu, johon ikäraja on 18-60 vuotta ja osallistujien täytyy mm. osata uida.


title: Wipeout (televisiosarja)

text: Suomalainen versio, Wipeout Suomi esitettiin keväällä 2013 Foxilla. Siinä on osallistujia Suomesta, Venäjältä, Ukrainasta ja Kazakstanista.


title: Wipeout (televisiosarja)

text: Kilpailun ideana on suorittaa mahdollisimman nopeasti rata, jossa on pehmustettuja, vesialtaan päällä usean metrin korkeudessa olevia esteitä. Niitä kuitenkin liikutellaan paineilman avulla. Esteet voivat olla muun muassa heiluvia tasoja, pyöriviä keinuja, esimerkiksi seinistä yllättäen ponnahtavia luukkuja tai liukumäkiä, joiden päässä on pyöriviä siipiä. Esteissä on joka jaksossa jotain erilaista, mutta aika ajoin ne vaihdetaan kokonaan. Ohjelman tunnetuin este on Big Balls (), joka sisältää neljä veden yllä olevaa punaista palloa. Se on aina karsintaradalla.


title: Wipeout (televisiosarja)

text: Kussakin jaksossa aloittaa 24 kilpailijaa. Ensimmäisellä kierroksella kilpailijoiden on suoritettava karsintarata yksi kerrallaan. 12 karsintakierroksen nopeimmin suorittanutta kilpailijaa pääsevät seuraavalle kierrokselle. Toisella kierroksella kilpailijoiden pitää usein loikkia suuren pylvään ympärillä olevien pienten, korkealla olevien tasanteiden kautta maaliin. Heidän on kuitenkin esimerkiksi väisteltävä vaakatasossa olevia, tasanteiden ohi pyöriviä puomeja tai tartuttava tasanteiden yläpuolella roikkuviin köysiin. Kilpailijat suorittavat tämän kierroksen yhtä aikaa. Kuusi ensimmäistä maaliin tulevaa pääsevät seuraavalle kierrokselle. Myös kolmannella kierroksella kilpaillaan yhtä aikaa. Kolmannen kierroksen radalla on usein joku tietty teema. Aina, kun yksi kilpailija tulee maaliin, kierros aloitetaan alusta, kunnes kolme kilpailijaa on päässyt maaliin. He pääsevät finaaliin eli "Loppukoitokseen", jossa kolmen parhaan kilpailijan pitää peräjälkeen suorittaa finaalirata. Se, joka selvittää radan nopeimmin, voittaa Wipeoutin kyseisen jakson ja saa itselleen 50 000 dollaria.


title: Olavi Helo

text: Juho Olavi Helo (29. marraskuuta 1914 Helsinki – 19. joulukuuta 1939 Impilahti) oli suomalainen pesäpalloilija ja jääkiekkoilija.


title: Olavi Helo

text: Helon vanhemmat olivat rakennusmestari Kustaa Helo ja Hilja Maria Kaukonen. Hänellä ja hänen puolisollaan Aino Nuotiolla oli yksi lapsi. Helo oli tullut ylioppilaaksi 1935 ja aloitti Helsingin yliopistossa lainopilliset opinnot syksyllä 1936. Hän toimi samalla Helsingin verovalmisteluvirastossa tarkastajana ja oli pitämättä jääneiden vuoden 1940 Helsingin olympialaisten sanaomalehtiosastolla.


title: Olavi Helo

text: Helo oli pesäpallossa Helsingin Pallonlyöjien edustusjoukkueessa kopparina 1930, 1933-36 ja 1938 ja sai jokaisella pääsarjakaudellaan SM-mitalin. Suomen mestaruuden hän sai 1934 ja 1938. Lisäksi hän osallistui Itä–Länsi-otteluun 1933 ja 1934. Jääkiekossa Helo saavutti HJK:n riveissä SM-kultaa 1935 ja SM-pronssia 1937. Kausi 1936/37 oli Helon jääkiekon pääsarjauran kolmas ja samalla viimeinen.


title: Olavi Helo

text: Asevelvollisuutensa 1935-1936 suorittanut reservin vänrikki Helo oli oli Talvisodassa Jalkaväkirykmentti 38:n 1. konekiväärikomppanian joukkueenjohtaja. Hän kaatui sodan alkuvaiheessa vastahyökkäyksessä Impilahden Syskyjärvellä 19. joulukuuta 1939.


title: Interstate 980

text: Interstate 980 (I-980) on Interstate Highway Systemiin kuuluva I-80:n yhdystie Oaklandissa, Alamedan piirikunnassa Kaliforniassa. I-980 alkaa lännestä Interstate 880 -tieltä ja päättyy idässä Interstate 580 -tiehen. Tien pituus on 2,03 mailia (n. 3,3 km).


title: Interstate 980

text: Tien ensimmäinen 0,80 mailin jakso hyväksyttiin lisättäväksi Kalifornian Highway Systemiin vuonna 1976, johon se lisättiinkin vuonna 1984. Tie avattiin liikenteelle vuonna 6. maaliskuuta 1985. Tien vuotuinen liikennemäärä on keskiarvoltaan noin 100 000 autoa päivässä.


title: State Route 13 (Kalifornia)

text: State Route 13 on lyhyt tiesilmukka Alamedan piirikunnassa Kaliforniassa. Silmukka yhdistää nykyisin Interstate 580 -tien Oaklandissa ja Interstate 880 -tien Berkeleyssä. State Route 13 on 15,659 kilometriä pitkä. Silmukka nimettiin virallisesti State Route 13:ksi vuonna 1964.


title: Matkaoppaat

text: Matkaoppaat on suomalainen matkaoppaiden työstä kertova dokumentaarinen matkailuohjelma, jota esittää Nelonen. Sarjaa kuvattiin Turkin Alanyassa ja kolmas tuotantokausi kuvattiin Bulgarian Sunny Beachillä. Neljännellä tuotantokaudella sarja palasi Alanyaan. Ohjelmaa tuottaa Susamuru. "Matkaoppaat" on Susamurun Neloselle räätälöimä formaatti, ja sarja on suurin suomalainen ohjelmatuotanto ulkomailla. Sarjan vastaavina tuottajina toimivat Sari Isotalo ja Kari Voutila.


title: Matkaoppaat

text: Ohjelman ensimmäinen tuotantokausi esitettiin 25. tammikuuta 2010 alkaen, ja toinen tuotantokausi 14. helmikuuta 2011 alkaen. Sarjasta esitettiin vuonna 2010 neljäkymmentä osaa, ja vuonna 2011 52 osaa. Ensimmäisellä tuotankokaudella oppaina toimi Terhin lisäksi Erja, Tamer, Sini, Heidi, Matti ja Kati. Kati lopetti matkaoppaan työt kesken kauden ja hänen tilalleen tuli uusi opas Janni. Toisella kaudella samat oppaat Heidiä, Katia ja Mattia lukuun ottamatta jatkoivat sarjassa. Kauden uusia oppaita olivat Riina, Jenni, Katri, Nina, Maarit, Pia ja Erika.


title: Matkaoppaat

text:
"Matkaoppaat" kasvatti Nelosen katsojamäärää esityspaikallaan yli kolmenkertaiseksi aiempaan verrattuna heti ensimmäisellä esitysviikollaan.
"Matkaoppaat" oli vuonna 2010 ehdokkaana Formaatti-Finlandia-palkinnon saajaksi. Palkinto myönnetään vuosittain parhaalle kotimaiselle tv-formaatille.


title: Matkaoppaat

text: Sarjan kaksi ensimmäistä tuotantokautta kertoo suomalaisten suosimasta rantakohteesta Alanyasta, joka sijaitsee Välimeren rannalla Turkin Antalyan maakunnassa. Matkaoppaiden pääosissa esiintyvät ohjelman nimen mukaisesti Alanyassa toimivat matkaoppaat. "Matkaoppaat"-sarjan Terhi toimii Deturin kohdepäällikkönä. Hänen työnsä sisältää laadunvalvontaa ja oppaiden ohjaamista ja auttamista tilanteessa kuin tilanteessa. Ohjelmassa nähdään, kuinka matkatoimisto Deturin suomalaisten matkaoppaiden päivät kuluvat turistien asioiden selvittämisessä, retkien johtamisessa ja oman elämän hoitamisessa vieraassa maassa.


title: Matkaoppaat

text: Kolmannella tuotantokaudella sarjaa kuvattiin Sunny Beachillä, Bulgariassa, jossa kuvaukset aloitettiin toukokuussa 2011 ja ne päättyivät elokuun lopussa. Bulgariassa kohdepäällikkönä toimi Janne. Kolmannella kaudella matkanjärjestäjänä toimi Alma Tour, joka meni konkurssiin kaksi viikkoa kuvausten päättymisen jälkeen. Neljättä kautta oli suunniteltu Alma Tourin kanssa Kyprokselle. Nelosen televisiotoiminnan johtajan Kristiina Werner-Aution mukaan kanava ei tiennyt Alma Tourin huonosta taloustilanteesta sopimusta tehtäessä. Kolmas tuotantokausi sisälsi 60 jaksoa. Kolmannella kaudella oppaina toimivat Jannen lisäksi Anna-Kaisa, Anne-Mari, Maija, Aapo ja Anssi.


title: Matkaoppaat

text: Neljännen tuotantokauden kuvaukset aloitettiin Tunisian Soussessa keväällä 2012. Syksyllä jaksoja kuvattiin Turkin Alanyassa. 21. tammikuuta 2013 alkaneella neljännellä kaudella seurataan matkaoppaita sekä Soussessa että Alanyassa. Neljännellä kaudella Alanyan kohdepäällikkönä toimii jälleen tuttu Terhi ja myös aiemmilta kausilta tutut Erja, Riina ja Nina jatkavat sarjassa. Kolmannelta kaudelta tutut Anne-Mari ja Anna-Kaisa siirtyivät Alma Tourin konkurssin jälkeen Sousseen ja ovat täten myös neljännellä kaudella mukana ohjelmassa. Uusia oppaita Soussessa ovat Eija, Päivi ja Marjo.


title: Matkaoppaat

text: "Matkaoppaat"-sarjan formaatti on herättänyt kiinnostusta myös ulkomailla. Tuotantoyhtiö Susamuru kertoo, että optio formaatin tuottamisesta on myyty jo mm. Ruotsiin, Norjaan, Puolaan, Saksaan, Hollantiin, Belgiaan, Sveitsiin, Ranskaan ja Kreikkaan. Sarja on optioitu myös Yhdysvaltoihin, joka on jo kahdeskymmenes maa, jonne Matkaoppaiden formaatti on optioitu. Norjalainen versio sarjasta on kuvattu Thaimaassa ja ranskalainen versio Kreetalla.


title: SRAM (yritys)

text: SRAM on yhdysvaltalainen vuonna 1987 perustettu polkupyörien osasarjojen valmistaja. SRAM on tehnyt osia maastopyöriin, mutta viime vuosina on yritys on tullut mukaan myös maantiepyörien osien valmistukseen. SRAMin osia käytetään muun muassa Astana-tallin pyörissä.


title: Honji suijaku

text: Honji suijaku () tarkoittaa Japanin buddhalaisessa terminologiassa Meiji-kaudelle saakka yleistä teoriaa, jonka mukaan buddhalaiset jumaluudet esiintyvät Japanille omaperäisinä "kameina" johdattaakseen japanilaiset pelastukseen. Teorian mukaan jotkut kamit (mutteivät kaikki) ovat buddhalaisten jumaluuksien (, kirjaimellisesti ”alkuperäinen maa”) ilmentymiä (, kirjaimellisesti ”jälki”). Nämä kaksi entiteettiä muodostavat jakamattoman kokonaisuuden, ja teoriassa niiden piti olla toistensa suhteen tasa-arvoisia, mikä ei kuitenkaan historiallisesti aina toteutunut. Esimerkiksi Nara-kauden alussa honji-osaa pidettiin tärkeämpänä. Kamakura-kauden loppupuolella ehdotettiin myös, että kamit olisivatkin todellisuudessa honji-osa ja buddhat suijaku-osa.


title: Honji suijaku

text: Teoriaa ei koskaan systematisoitu, mutta se oli siitä huolimatta erittäin yleinen ja vaikutusvaltainen. Sitä pidetään shinbutsu shūgōn eli buddhalaisten jumaluuksien ja japanilaisten kamien synkretismin kulmakivenä.


title: Honji suijaku

text: Varhaiset buddhalaiset munkit eivät epäilleet kamien olemassaoloa, mutta he pitivät niitä omia buddhiaan alempiarvoisempina. Hindulaisiin jumaliin oli jo suhtauduttu aiemmin samalla tavalla: niitä oli pidetty valaistumattomina "saṃsāran" vankeina. Buddhalaisten väitteet paremmuudesta saivat osakseen vastarintaa, ja munkit yrittivät voittaa sen liittämällä tietoisesti kameja omaan uskomusjärjestelmäänsä. Japaninbuddhalaiset halusivat itse antaa jollakin tavalla kameille tasa-arvoisen aseman. Tasa-arvon saavuttamiseksi kehitettiin erilaisia keinoja, joista yksi oli honji suijaku -teoria.


title: Honji suijaku

text: Honji suijaku -termin kehitti alun perin tendai-buddhalaisuus erottamaan absoluuttisen totuuden sen historiallisesta ilmenemistavasta, esimerkiksi ikuisen Buddhan historiallisesta Buddhasta tai absoluuttisen "dharman" sen todellisista, historiallisista muodoista. ”Honji” viittasi ensimmäiseen, ”suijaku” toiseen. Termi esiintyy ensimmäisen kerran tässä merkityksessä "Eizan daishiden" -nimisessä tekstissä, jonka uskotaan kirjoitetun vuonna 825. Honji suijaku -teoriaa alettiin myöhemmin soveltaa buddhiin ja kameihin; tässä kontekstissa sitä tiedetään käytetyn ensimmäisen kerran vuonna 901 teoksessa "Sandai jutsuroku", jonka kirjoittaja huomauttaa: ”mahasattvat [buddhat ja bodhisattvat] ilmenevät ajoittain kuninkaina ja ajoittain kameina.” On huomattava, että kahtiajakoa sovellettiin jumaluuksiin vain Japanissa, eikä esimerkiksi Kiinassa.


title: Honji suijaku

text: Erilainen mutta vastaava selitys sille, miksi buddhalaiset jumalat näyttäytyivät kameina eivätkä omassa, alkuperäisessä muodossaan, kiteytettiin runolliseen muotoon ilmaisussa "wakō dōjin" (). Se tarkoitti, että jumaluudet ”himmensivät säteilyään ja muuttuivat profaanin maailman tomun kaltaisiksi” avustaakseen tietoisia olentoja. Heidän kirkkautensa olisi muuten ollut niin voimakas, että se olisi tuhonnut kuolevaiset.


title: Honji suijaku

text: 900- ja 1000-luvuilta on runsaasti esimerkkejä buddhalaisten jumalien ja kamien muodostamista pareista. Jumaluudet ovat yleensä Kannon, Yakushi, Amida tai Shaka nyorai. Buddha ja kami liitettiin toisiinsa yleensä sen jälkeen, kun tunnettu munkki oli nähnyt unen tai kokenut ilmestyksen, joka kirjattiin myöhemmin temppelin tai pyhäkön arkistoihin. Nyt koko Japanissa ajateltiin yleisesti, että kamit olivat buddhien ihmisten pelastamista varten omaksumia muotoja, eli universaalien buddhien paikallisia ilmenemismuotoja. Kamakura-kauden alkuvaiheilla parit oli jo kirjattu ylös suuriin temppeleihin tai pyhäköihin. "Kakebotoket" () eli ”riippuvat buddhat” ovat osoitus käytännön yleisyydestä: ne ovat monissa suurissa pyhäköissä käytettyjä metallisia peilejä, joiden etupuolella on pyhäkön kamin kuva ja takapuolella vastaava buddhalainen jumaluus. Nimi juontuu siitä, että ne ripustetaan yleensä pyhäkön ulkomuuriin.


title: Honji suijaku

text: Kun teoria levisi vähitellen ympäri maata, kehittyi "gongenin" käsite (”väliaikainen ilmentyminen”, buddha, joka päättää ilmestyä japanilaisille kamin muodossa). Yksi ensimmäisistä gongeneista on Hie-jinjan kuuluisa "Sannō gongen" (). Tendai-buddhalaisuuden ja shugendōn vaikutuksesta käsite sopeutettiin esimerkiksi Iwaki-tulivuorta koskeviin uskomuksiin: naispuolinen kami Kuniyasutamahime liitettiin Jūichimen Kannon bosatsuun (yksitoistakasvoinen Kannon), Ōkuninushi-kami vuorostaan Yakushi nyoraihin ja Kunitokotachi-no-mikoto Amida nyoraihin.


title: Honji suijaku

text: Honji suijaku -paradigma säilyi Japanin uskonnollista elämää määrittävänä piirteenä aina Edo-kauden loppuun saakka. Sen käyttö ei rajoittunut ainoastaan jumaluuksiin, vaan teoria laajennettiin usein koskemaan jopa historiallisia hahmoja, kuten Kūkaita ja prinssi Shōtokua. Väitettiin, että nämä henkilöt olivat olleet ihmisten keskuuteen ilmestyneitä kameja, jotka olivat vuorostaan olleet buddhien ilmentymiä. Joskus jumaluudet eivät olleet edes buddhalaisia. Teorian vapaa soveltaminen oli mahdollista, koska sitä ei koskaan muodollistettu ja se koostui aina toisistaan erillisistä tapahtumista, jotka perustuivat yleensä tietylle temppelille tai pyhäkölle spesifisiin uskomuksiin. Mikään ei ollut pysyvää: yhtä jumaluutta saatettiin pitää sekä honjina että suijakuna saman pyhäkön eri osissa, ja eri honji suijaku -yhdistelmiä saatettiin pitää totena samaan aikaan samassa paikassa. Maan uskonnollinen tilanne olikin keskiajalla hämmentynyt ja epämääräinen, ja historioitsijat ovat sen vuoksi yrittäneet keskittyä tutkimaan ajan uudistajia, joilla oli selkeä filosofia ja jotka eivät olleet juuri kiinnostuneita kameihin liittyvistä kysymyksistä, koska heitä on helpompi ymmärtää. Teoria oli pohjimmiltaan kameille hyödyllinen, sillä niitä alettiin pitää valaistumattomien ulkopuolisten sijaan merkittävien jumaluuksien ottamina muotoina. Siirtymän pisimmilleen viety ilmenemismuoto on ryōbu shintō, jossa buddhalaiset jumaluudet ja kamit ovat jakamattomia ja toisiaan vastaavia, kuin kolikon kaksi puolta.


title: Honji suijaku

text: Honji suijakun käyttö ei rajoittunut uskontoon, vaan sillä oli päinvastoin merkittäviä seurauksia yhteiskunnalle yleensä, maan kulttuurille, taiteelle ja jopa taloudelle. Buddhalaisuus esimerkiksi kielsi kalastuksen, metsästyksen ja jopa maanviljelyn, koska ne vaativat elävien olentojen surmaamista (maanviljelyn tapauksessa muun muassa hyönteisten ja myyrien), mutta honji suijakun avulla kielto voitiin sivuuttaa. Ajateltiin, että jos joku kalasti omaan tarpeeseensa, hän oli syyllinen ja joutuisi helvettiin, mutta jos saalis uhrattiin kamille, joka tiedettiin buddhan ilmentymäksi, eleellä oli selkeää arvoa karman kannalta ja teko voitiin sallia. Idean myötä yksilön harjoittama ja siten säätelemätön taloudellinen toiminta saatettiin kieltää. Kun tätä honji suijakun tulkintaa sovellettiin kaikkiin merkittäviin talouden aloihin, toisinajattelu voitiin pitää sen avulla tiukasti aisoissa.


title: Honji suijaku

text: Käsitteen valtaisa merkitys voidaan havaita myös siitä, että Japanin keskiajalla ja esimodernilla ajalla sovellettiin laajalti ajatusta, jonka mukaan jotkin paikalliset ilmiöt voitiin yhdistää absoluuttiseen, pyhään kohteeseen. Japanin temppeleiden maa-alueita saatettiin esimerkiksi pitää buddhalaisten paratiisien paikallisina ilmentyminä, tai käsityöläisen työn voitiin ajatella olevan yhtä intialaisen buddhan pyhien tekojen kanssa.


title: Honji suijaku

text: Honji suijaku -teoriaa kuvattiin uskonnollisessa taiteessa laajalti, esimerkiksi "honji suijaku -mandaloissa" () tai "songyō-mandaloissa" (). "Honjaku-mandalaan" (, kuva yllä) on kuvattu buddhalaisia jumaluuksia yhdessä niitä vastaavien kamien kanssa, kun taas "honjibutsu-mandalassa" () on vain buddhalaisia jumalia ja "suijaku-mandalassa" () vain kameja.


title: Honji suijaku

text: Sōgyō Hachiman () eli ”Hachiman papin asussa” on yksi suosituimmista synkretistisistä jumalista. Kami esitetään pukeutuneena buddhalaisen papin asuun ja sitä pidetään kansan ja erityisesti sotilaiden suojelijana. 700-luvulta lähtien Hachimania kutsuttiin nimellä "Hachiman daibosatsu" eli ”suuri bodhisattva Hachiman”. Buddhalaisen papin asun on luultavasti tarkoitus olla osoitus siitä, että Hachiman oli vilpitön kääntyessään buddhalaisuuteen. Viimeistään 1200-luvulla myös muita kameja alettiin esittää taiteessa buddhalaiseen asuun pukeutuneina.


title: Honji suijaku

text: Vallalla olleen tulkinnan kamien ja buddhien suhteesta kyseenalaisti teoria, jota nykytutkijat kutsuvat termeillä "han honji suijaku" (, ”käänteinen honji suijaku”) tai "shinpon butsujaku" (). Uuden teologian mukaan kamit olivatkin buddhia tärkeämpiä. Teorian kannattajat uskoivat, että vaikka buddhat olivat saavuttaneet valaistumisen, kamit olivat jo valmiiksi kirkkaita. Oppia kehittivät ensimmäisinä jälleen kerran tendai-munkit, ja täydessä muodossaan sen kirjasi ylös ensimmäisenä Isen suureen pyhäkköön liitetty munkki Jihen, joka oli aktiivisimmillaan vuoden 1340 tienoilla. "Kuji hongi gengi" -teoksen ensimmäisessä osassa hän väitti, että alussa Japanissa oli ollut ainoastaan kameja ja että buddhat saivat ylivallan vasta myöhemmin. Hän uskoi Japanin moraalisen tilanteen taantuneen sen vuoksi ajan kuluessa, mutta kamien dominoima maailma olisi taas pian todellisuutta. Saman teoksen viidennessä osassa hän vertasi Japania siemeneen, Kiinaa oksaan ja Intiaa kukkaan tai hedelmään. Aivan kuin kukat, jotka putoavat maahan ja palaavat juurilleen, Intia oli myös palannut juurilleen: kamit olivat "honji" ja buddhat niiden ilmentymiä. Nämä ajatukset vaikuttivat Yoshida Kanetomoon, joka kehitti niitä eteenpäin ja teki irtioton menneisyyteen perustamalla yoshida-shintōn, jonka myötä käänteinen honji suijaku saavutti kypsyytensä.


title: Honji suijaku

text: Vaikka yleensä väitetään, että käänteinen honji suijaku oli Japanille alkuperäisten kulttien reaktio buddhalaisuuden valta-asemaan, historia osoittaa myös buddhalaisen älymystön jäsenten kehittäneen teoriaa. Teoria ei sinänsä ole buddhalaisuuden vastainen, eikä se kyseenalaista buddhien olemassaoloa, vaan sen tavoite on yksinkertaisesti kääntää buddhien ja kamien tärkeysjärjestys. Ei ole selvää, miksi buddhalaiset kehittivät omien jumaluuksiensa merkitystä vähentänyttä teoriaa. On mahdollista, että sitä edistivät "shasō"-pyhäkkömunkit parantaakseen omaa asemaansa; he huolehtivat pyhäkkötemppelikompleksien pyhäköistä.


title: InstallShield

text: InstallShield on työkalu, jolla voidaan luoda asennustiedostoja ja ohjelmapaketteja. Sen käyttämä alusta on pääasiassa Windows-käyttöjärjestelmä, mutta sitä voidaan hallita myös erilaisilla mobiililaitteilla. Työkalun uusin versio on nimeltään InstallShield 2018.


title: SKA-Neva

text: SKA-Neva () on venäläinen jääkiekkoseura, joka on kotoisin Pietarista. Seura pelaa Venäjän toisella sarjatasolla VHL:ssä.


title: SKA-Neva

text:
Seura perustettiin nimellä "HK VMF" (ven. ХК ВМФ) Pietarissa vuonna 2008 SKA Pietarin farmijoukkueeksi. HK VMF siirrettiin siirrettiin Kontupohjaan kesken kauden 2012–2013 ja sen nimi vaihdettiin seuraavalla kaudella. Kaudella 2014–2015 seura otti käyttöön nimen "SKA Karjala" ja kaudella 2015–2016 nykyisen nimensä "SKA-Neva". Samalla se siirtyi takaisin Pietariin.
"päivitetty 29.1.2019"


title: Tuaregikapina

text: Tuaregikapinalla voidaan tarkoittaa:


title: Linnankatu

text: Linnankatu voi tarkoittaa ainakin seuraavia katuja:


title: Meredith Vieira

text: Meredith Vieira (s. 30. joulukuuta 1953 Providence, Rhode Island, Yhdysvallat) on yhdysvaltalainen näyttelijä, käsikirjoittaja ja talk-show -juontaja. Hän on voittanut monta Daytime Emmy -palkintoa. Hänet tunnetaan muun muassa televisio-ohjelmista "The Rosie O'Donnell Show", "The View", "Late Night with Conan O'Brien", "Today", "Entertainment Tonight" ja "Haluatko miljonääriksi?".


title: Meredith Vieira

text: Hän on näytellyt myös muutamissa elokuvissa.


title: Meredith Vieira

text: Meredith Vieira on naimisissa Richard M. Cohenin kanssa, heillä on kolme lasta Benjamin Edwin (s. 1989), Gabriel Anthony (s. 1991) ja Lily Max (s. 1993). Vieira on portugalilaista syntyperää.


title: NBA:n varaustilaisuus 2005

text: Vuoden 2005 pidettiin 28. kesäkuuta 2005 Madison Square Gardenissa, New Yorkissa.


title: Chevrolet El Camino

text:
Chevrolet El Camino on Chevroletin valmistama coupé-mallinen avolavainen hyötyajoneuvo. Autoa valmistettiin vuosina 1959–1960 ja 1964–1987.El Caminon tunnetuin erikoismalli on El Camino SS, El Caminon perusmallia tehokkaampi, suuremmalla moottorilla varustettu urheilumalli.
Vuodesta 1978 lähtien oli saatavana myös "Royal Knight" -varustepaketti.


title: Chevrolet El Camino

text: Pääministeri Juha Sipilä on valmistanut El Caminosta häkäpönttökäyttöisen modifikaation nimeltä El Kamina.


title: Chevrolet El Camino

text: El Caminon perusmoottori oli V8, jonka koko vaihteli 283–454 kuutiotuumman välillä, mutta saatavana oli myös kuusisylinterinen rivimoottori. Vuodesta 1978 lähtien El Caminoa sai myös V6-moottorilla.


title: Kotiinpäin

text: Kotiinpäin on tamperelaisen rap-artisti Raimssin ensimmäinen studioalbumi, joka julkaistiin vuonna 2003. Albumin julkaisi Open Records -levy-yhtiö ja sen tuottivat Skem, Tiedemies ja Big Vili. Albumilta julkaistiin singlet "Koti" ja "Äänen kuulen".


title: Mannuistenvuori

text: Mannuistenvuori on 55,6 metriä korkea mäki Varsinais-Suomessa. Vuoren huippu ja sen pohjoisosat sijaitsevat Mynämäen kunnan Mietoisissa, Mannuisten kylässä. Vuoren länsi- ja eteläosa puolestaan kuuluvat Orkovakkisten ja Kivivuoren kyliin. Mynämäen ja Maskun kunnan raja kulkee Mannuistenvuoren huipun kautta siten, että vuoren itäpuoli jää Lemun Kaivosten kylään.


title: Mannuistenvuori

text: Vuoren huipulla on aiemmin sijainnut kolmiomittaustorni, jonka jäänteet ovat vielä havaittavissa vuoren huipulla. Mannuistenvuoren rinteessä on myös noin kolme metriä syvä, halkaisijaltaan puolitoistametrinen hiidenkirnu. Harrastajatutkija Keijo Parkkunen tyhjensi kirnun ja merkitsi sinne vievän polun sekä itse kirnun maalilla vuonna 2008, jonka vuoksi Turun käräjäoikeus tuomitsi Parkkusen sakkoihin. Vuorelle johtaa Lemusta myös Kolkanpolun retkeilyreitti, joka yhdistyy vuorella Mietoisten reitistöön.


title: Inlandsbanan (yritys)

text: Inlandsbanan AB (IBAB) on ruotsalainen osakeyhtiö, joka hallinnoi ja ylläpitää nimellä Inlandsbanan tunnettua Ruotsin sisäosissa kulkevaa noin 1 300 kilometrin pituista vähäliikenteistä rataosaa sekä sen sivuratoja. Sen vastuulla ovat myös lupa-asiat sekä liikenteenohjaus. Yhtiö on perustettu 1993, ja sen omistavat 15 kuntaa joiden halki rata johtaa.


title: Inlandsbanan (yritys)

text: Inlandsbanan AB:n toiminnot jaettiin 1. kesäkuuta 2009 alkaen kahteen osaan. Tuolloin perustettiin tytäryhtiö Inlandståget AB, jonka vastuulle siirtyi rautatieliikenteen vetopalvelujen tarjonta. IBAB omistaa tytäryhtiön koko osakekannan. Inlandståget AB työllisti yhtiöjärjestelyn aikaan 15 henkilöä.


title: Neron taakka

text: Neron taakka on tamperelaisen rap-artisti Raimssin toinen studioalbumi, joka julkaistiin vuonna 3. toukokuuta 2006. Albumin julkaisi Turnin’ Records -levy-yhtiö ja sen tuottivat Big Vili, Skem, Jivefunk ja Otniel. Albumilta julkaistiin singlet "Syntynyt Tampereelle" ja "Vuosia myöhemmin".


title: Romagna

text: Romagna on italialainen historiallinen alue, joka suunnilleen vastaa nykyisen Emilia-Romagnan alueen kaakkoisosaa. Perinteisesti se on rajattu lounaassa Apenniineihin, idässä Adrianmereen sekä pohjoisessa ja lännessä Reno- ja Sillarojokiin.


title: Ichiya Kumagai

text: Ichiya Kumagai (, 10. syyskuuta 1890 Ōmuta – 9. lokakuuta 1968 Ōmuta) oli japanilainen tennispelaaja.


title: Ichiya Kumagai

text: Antwerbenin olympialaisissa 1920 Kumagai voitti hopeaa sekä kaksin- että nelinpelistä. Kaksinpelin loppuottelussa hän hävisi eteläafrikkalaiselle Louis Raymondille erin 7–5, 4–6, 5–7, 4–6. Nelinpelin loppuottelussa Kumagai ja Seiichirō Kashio hävisivät brittiläisille Noel Turnbullille ja Max Woosnamille. He taipuivat briteille loppuottelussa erälukemin 2–6, 7–5, 5–7, 5–7.


title: Ichiya Kumagai

text: Davis Cupissa 1921 Kumagai edusti Japania yhdessä Zenzō Shimizun kanssa. He selviytyivät Davis Cupin loppuotteluun, mutta hävisivät loppuottelun Yhdysvalloille.


title: Vuohimäen seisake

text: Vuohimäen seisake (, , ratakm 41+075) oli seisake Rantaradalla. Se sijaitsi Vuohimäen kylässä Kirkkonummen länsilaidalla noin 3,5 kilometrin päässä Kirkkonummen rautatieasemasta.


title: Vuohimäen seisake

text: Laituri avattiin ensimmäisen kerran 1. kesäkuuta 1909 ruotsinkielisellä nimellä Getberg. Suomenkielinen nimi Vuohimäki lisättiin 1928. Radan eteläpuolella sijainneessa liikennepaikkarakennuksessa toimi myös posti, jota hoiti Valtionrautateiden laiturinhoitaja. Laituri lakkautettiin 3. lokakuuta 1944 sen jäätyä Porkkalan vuokra-alueelle.


title: Vuohimäen seisake

text: Porkkalan palautuksen jälkeen Vuohimäki avattiin seisakkeena 15. elokuuta 1956. Seisakkeelle rekennettiin uusi 50 metriä pitkä laituri 1984. Junapysähdykset Vuohimäessä lopetettiin vuoden 1991 alussa, ja seisake lakkautettiin virallisesti 2. kesäkuuta 1991.


title: Jeppaksen seisake

text: Jeppaksen seisake () oli seisake Rantaradalla. Se sijaitsi Överbyn kylässä Kirkkonummen länsilaidalla noin kahden kilometrin päässä Kirkkonummen rautatieasemasta.


title: Jeppaksen seisake

text: Seisake avattiin ensimmäisen kerran 1. lokakuuta 1937, mutta lakkautettiin jo 3. lokakuuta 1944 sen jäätyä Porkkalan vuokra-alueelle. Porkkalan palautuksen jälkeen Jeppas avattiin uudelleen 15. elokuuta 1956. Junapysähdykset seisakkeella lopetettiin vuoden 1991 alussa, ja seisake lakkautettiin virallisesti 2. kesäkuuta 1991. Entisen seisakkeen vieressä on yhä jäljellä puolipuomein varustettu LED-tasoristeys ja Kirkkonummen suuntaan ratavartijan talo.


title: REC (elokuva)

text: REC on vuonna 2007 ensi-iltansa saanut espanjalainen kauhuelokuva, jonka ovat ohjanneet Jaume Balagueró ja Paco Plaza.


title: REC (elokuva)

text: Ohjaajat halusivat elokuvasta täysin erilaisen kuin mihin ihmiset ovat tottuneet. Näyttelijät eivät olleet kuuluisia lukuun ottamatta toimittaja Ángelaa esittänyt oikea toimittaja.


title: REC (elokuva)

text: Elokuva on saanut kaksi jatko-osaa: "REC 2" (2009) ja "" (2012). Sarjan neljäs osa "" saa ensi-iltansa lokakuussa 2014.


title: REC (elokuva)

text: Elokuvan ensimmäinen osa on saanut siihen perustuvan yhdysvaltalaisen version, "Karanteenin" (2008).


title: REC (elokuva)

text: Pieni kuvausryhmä seuraa Barcelonan palokunnan yöllistä toimintaa. Kun hälytys soi, palomiehet Manu ja Álex lähtevät kuvausryhmän kanssa pelastamaan vanhaa naista tämän asunnosta. Ryhmän seuraan liittyy myös kaksi poliisikonstaapelia. Vanha nainen puree vanhempaa poliisimiestä kaulaan, jolloin syljen mukana levittyvä tauti pääsee valloilleen. Myös Álex saa pureman. Poliisit ovat eristäneet talon ulkopuolelta, koska sisällä epäillään olevan kemiallista virusta. Taloon saapuva terveystarkastaja kertoo, että eläinlääkärille oli tuotu koira, joka oli vaipunut koomaan. Koomasta herättyään koira oli ollut luonnottoman aggressiivinen ja oli hyökännyt muiden eläinten kimppuun.


title: REC (elokuva)

text: Álex herää zombina ja yrittää purra sairaanhoitajaksi opiskeleva Guillemia. Muut pakenevat huoneesta ja jättävät Guillemin saastuneiden tapettavaksi, vaikkei tätä oltu purtu – terveystarkastaja ei halua ottaa riskejä. Toimittaja Ángela haastattelee seitsemänvuotiasta Jennifer-tyttöä ja tajuaa, että koira oli tämän. Tytöllä on risatulehdus, ja hänen äitinsä pitää tyttöä sylissään. Tyttö kuitenkin muuttuu pedoksi ja juoksee yläkertaan. Äiti kiinnitetään varmuuden vuoksi käsiraudoilla kaiteeseen, sillä Jennifer oli oksentanut äitinsä päälle verta. Manu, poliisi ja kuvaaja Pablo menevät tytön perään. Poliisi yrittää antaa tytölle ruiskeen, mutta Jennifer puree häntä. Manu ja Pablo juoksevat pakoon, ja Manu tappaa vanhan naisen lekalla.


title: REC (elokuva)

text: Ángela yrittää saada Jenniferin äitiä pois käsiraudoista, mutta Manu estää häntä, kunnes infektion saaneet saavat turvaoven auki ja purevat äitiä. Ángela, Manu ja Pablo menevät erään keski-ikäisen talon asukkaan, Cesárin, asuntoon. Cesár kertoo, että terveystarkastajaa on purtu. Cesár keksii, että he voisivat paeta ylimpään kerrokseen, mutta terveystarkastaja saa purtua häntä. Ángela, Manu ja Pablo yrittävät päästä ylemmäs taloon. Ángela ja Pablo hakevat avaimia erään asukkaan asunnosta, ja Manu jää odottamaan käytävään. Kaksikko löytää avaimen, mutta Manu on saanut pureman.


title: REC (elokuva)

text: Ángela ja Pablo etenevät ylimpään asuntoon. Ensimmäinen huone on täynnä sanomalehtiartikkeleita riivatusta tytöstä. Ángela löytää nauhurin ja kuuntelee sen Pablon kanssa. Heille selviää, että riivattu tyttö on juuri kyseisessä asunnossa. Katossa oleva luukku avautuu. Pablo kuvaa ullakkoa, ja jokin lyö kameraa niin, että sen lamppu hajoaa. Pablo laittaa päälle yökuvauksen, ja pian hän huomaa pedon. He piilottelevat pedolta pimeässä. Kaksikko yrittää ohittaa petoa, mutta he törmäävät johonkin ja aiheuttavat melua, jonka peto havaitsee. Pablo käskee Angelan juosta, ja peto tappaa Pablon vasaralla ja puree tätä. Angela yrittää olla huomaamaton makaamalla lattialla, mutta peto löytää hänet ja vetää jaloista toiseen huoneeseen.


title: Kelan seisake

text: Kela (, ) oli liikennepaikka rantaradalla. Se sijaitsi Bölen kylässä Siuntiossa 6,7 kilometrin päässä Siuntion rautatieasemasta.


title: Kelan seisake

text: Liikennepaikka avattiin ensimmäisen kerran 1. syyskuuta 1903 nimellä ruotsinkielisellä nimellä Käla. Suomenkielinen nimi Kela lisättiin 1925. Asemarakennus sijaitsi radan pohjoispuolella. Radan eteläpuolelle rakennettiin kaksi sivuraidetta. Liikennepaikka lakkautettiin 3. lokakuuta 1944 sen jäätyä Porkkalan vuokra-alueelle. Neuvostoliittolaiset rakensivat Kelasta alkaneen Båtvikin satamaradan 1940-luvun puolivälissä.


title: Kelan seisake

text: Kelan asemarakennus rakennettiin Bruno Granholmin laatimien V luokan aseman tyyppipiirustusten mukaan vuonna 1903 samanlaisena kuin Masalan, Tähtelän ja Päivölän asemarakennukset samalla rataosalla. Liikennepaikka sai nimensä samannimisen kylän ja kartanon mukaan. Asemaa ei kuitenkaan sijoitettu kartanon kohdalle, vaan pari kilometriä idemmäs rautatien ja Helsingin ja Tammisaaren välisen maantien risteykseen.


title: Kelan seisake

text: Porkkalan palautuksen jälkeen Kela avattiin uudelleen seisakkeena 1. toukokuuta 1956. Båtvikin rata avattiin VR:n käyttöön kunnostuksen jälkeen helmikuussa 1959, jolloin Kela muutettiin seisakkeesta seisakevaihteeksi. Båtvikin rataa käyttivät niin Helsingistä Båtvikiin vuonna 1956 muuttanut Suomen Kaapelitehdas kuin Helsingin Töölöstä Kantvikiin vuonna 1963 muuttanut Suomen Sokeri. Kelan ratapihan itäpään pääraidevaihde purettiin 1983, jonka jälkeen sivuraiteille ja Båtvikin radalle ajo tapahtui vain Siuntion päästä.


title: Kelan seisake

text: Henkilöliikenteen pysähdykset Kelassa lopetettiin vuoden 1993 alussa. Tavaraliikenne Kelasta hiljeni 1990-luvun lopussa, ja virallisesti 1. maaliskuuta 2002, jolloin VR Cargo (nykyään VR Transpoint) lakkautti Båtvikin radan tavaraliikenteen. Ratapihan länsipään vaihde purettiin toukokuussa 2003 ja liikennepaikka lakkautettiin virallisesti 1. kesäkuuta 2003.


title: Kelan seisake

text: Paikallinen kylätoimikunta vuokrasi Kelan liikennepaikan rakennukset vuonna 1991. Museovirasto on luokitellut Kelan asema-alueen valtakunnallisesti merkittäväksi suojelukohteeksi. Henkilöliikenteen palauttamista Kelaan on tutkittu, mikäli radan varteen kaavoitetaan uusia asuinalueita.


title: Pesäpallon miesten Mestaruussarjan kausi 1967

text: Pesäpallon SM-sarja 1967. Kouvolan Pallonlyöjät otti toisen peräkkäisen mestaruutensa, joka tällä kertaa tuli suhteellisen reilulla erolla. Pohjois-Karjalasta oli ensi kertaa kaksi joukkuetta samanaikaisesti mestaruussarjassa. Näiden kohtalona oli kuitenkin tylysti sijoittua sarjan viimeisille sijoille.


text: Alemmissa sarjoissa tehtiin organisaatio muutoksia mm. Suomensarjan lohkomäärä putosi neljästä kolmeen ja tämä tarkoitti myös sitä, että vain kolme joukkuetta mestaruussarjasta putosi. Kolmas putoaja olikin takavuosien huippujoukkue Jyväskylän Kiri.


text: Kolme viimeistä joukkuetta putosi sarjasta. Tilalle nousivat suomensarjan lohkovoittajat Oulun Lippo, Puurtilan Kisa-Pojat ja Kankaanpään Maila.


text:
Kouvolan joukkue: Paavo Jaakkola,
Ilkka Kauppinen,
Anssi Vesala,
Antero Vatto,
Pekka Taulasalo,
Pertti Lonka,
Matti Lautala,
Hannu Kiuru,
Markku Löfman,
Mikko Pöyhönen,
Jorma Juutilainen.
Pelinjohtajana Timo Raussi.


text: Tehotilaston (lyödyt + tuodut) voitti Kari Lindberg, HP 49+31 = 80


text: Etenijäkuningattaren titteli jaettiin, molemmilla 33 tuotua juoksua.


title: Tuula Uuttu

text: Tuula Maria Kaarina Uuttu (28. kesäkuuta 1945 Helsinki – 18. joulukuuta 2012) oli suomalainen käsi- ja pesäpalloilija. Uuttu edusti mestaruussarjatasolla Helsingin IFK:ta käsipallossa ja Puna-Mustia pesäpallossa.


title: Tatra T815

text: Tatra T815 on tšekkiläisen Tatran valmistama raskas kuorma-auto. Malli esiteltiin jo vuonna 1982, jonka jälkeen siihen on tehty lukuisia muutoksia. Se korvasi aikanaan mallit T148 ja T813. T815 eri muunnelmineen muodostaa tällä hetkellä Tatran malliston perustan.


title: Tatra T815

text: T815:n käyttökohteet ovat siviilikäytössä raskaat maantieveturit sekä maansiirtoajoneuvot. Tähän käyttöön suunniteltujen autojen kantavuudet ovat seuraavat:Armeijan käyttöön tarkoitetun malliston nimi on ARMAX. Näiden mallien kantavuudet ovat seuraavat:Tehdastekoisten mallien lisäksi Tatra myy autoja ilman päälirakenteita yrityksille, jotka rakentavat niiden pohjalta erilaisiin erityiskäyttöihin suunniteltuja ajoneuvoja, kuten betoni-, palo-, puutavara- ja nosturiautoja. Valikoimaan kuuluu myös 10×10-vetoinen alusta, joita tehdään erikoistilauksesta.


title: Tatra T815

text: Voimanlähteenä on 12,7-litrainen moottori mallinimeltään T928. Julius Mackerlen aikanaan suunnittelema ilmajäähdytteinen V8-moottori on perusrakenteeltaan erittäin vanha, sillä se periytyy jo vuonna 1959 esitellystä T138-mallista. Erikoisuutena moottorissa on vierintälaakeroitu kampiakseli. Tehokkaimman version suurin teho on 325 kW ja suurin vääntö 2 100 Nm. Moottori oli vuonna 2008 maailman ainoa ilmajäähdytteinen ja ainoa mekaanisella polttoaineenruiskutuksella varustettu moottori joka täytti Euro V -päästönormit. Tehokkaimman version polttoaineen ominaiskulutus on 188 g/kWh.


title: Tatra T815

text: Vaihtoehtoisena voimanlähteenä on ollut ilmajäähdytteinen V12-diesel. Moottorissa on 5 349 osaa, jotka koostuvat kaikkiaan 1 410 nimikkeestä. Jo pelkästään kahdeksasta kappaleesta kootussa kampiakselissa on 148 osaa. Vertailun vuoksi Cummins L10 -moottorissa on 1 898 osaa ja 544 nimikettä.


title: Tatra T815

text: Kantavana rakenteena on Tatralle ominaiseen tapaan keskusputkirunko. Rungon modulaarisuus mahdollistaa useita eri akselivälivaihtoehtoja. Runkoputken jokainen liitos on kiinnitetty kuudellatoista vaarnaruuvilla. Jokaisella akselilla on heilurityyppinen erillisjousitus ja tasauspyörästöjen lukot. Jokaisessa vetopyörästössä on kummankin puoleista vetoakselia varten oma vetopyöräparinsa. Oikeaan vetoakselin keskilinja on vasemmanpuoleisen edessä siten, että voima välittyy oikeanpuoleiseen vetoakseliin kiinnitettyyn lautaspyörään etupuolelta ja vasemmanpuoleiseen takapuolelta. Planeettatyyppinen tasauspyörästö on sijoitettu vaihteistosta tulevan voimansiirtoakselin ja vetopyörästön väliin. Etu- ja taka-akselistojen välillä on myös pitkittäistasaus, jonka niin ikään saa lukittua. Pyörien navoissa on planeettavälitys, mikä mahdollistaa suuren momentinsiirtokyvyn. Voimansiirron ainoat nivelet ovat moottorin ja vaihteiston välillä sekä ohjaavissa akseleissa. Jarruina on paineilmakäyttöiset rumpujarrut, jotka on tieliikenteeseen tarkoitetuissa sovelluksissa varustettu ABS-järjestelmällä.


title: Tatra T815

text: Vaihdelaatikko on Tatran omaa suunnittelua, ja siinä on 14 vaihdetta eteen sekä kaksi peruutusvaihdetta. Valikoimaan kuuluu myös 10-vaihteinen vaihteisto.


title: Tatra T815

text: Yhdellä kääntyvällä etuakselilla varustettujen mallien kääntyvällä akselilla käytetään vääntösauvajousitusta. Kahdella kääntyvällä etuakselilla varustetuissa on lehtijousitus. Lisäksi akseleilla on teleskooppi-iskunvaimentimet.


title: Tatra T815

text: Taka-akseleilla käytetään lehtijousitusta ja joskus sen rinnalla ilmajousitusta. Joissain malleissa on näiden lisäksi teleskooppi-iskunvaimentimet sekä mahdollisesti myös kallistuksenvakaaja.


title: Tatra T815

text: Ruuvikierukka-tappityyppinen ohjausjärjestelmä on tehostettu hydraulisella sylinterillä.


title: Tatra T815

text: Bulldog-mallista koria on saatavana kolmella eri pituudella joista pisimmässä on takaovet. Takaosassa on mahdollisuus nukkumapaikkaa varten. Lisälämmityksenä on dieselöljyllä toimiva polttoainelämmitin. Sähköjärjestelmä on 24-volttinen.


title: Tatra T815

text: Tatra T815 on saavuttanut mainetta Dakar-rallissa erityisesti Karel Lopraisin kuljettamana. Loprais ajoi T815:llä voittoon kuudesti, neljästi toiseksi ja kerran kolmanneksi. Tatran tehtaan lopetettua kilpatoiminnan vuonna 1999 Loprais perusti oman kilpatallin. Kuljettajana on toiminut sen jälkeen hänen veljenpoikansa Ales Loprais.


title: Tatra T815

text: Toinen Tatralla ajava joukkue on Letka Racing Team, jonka kuljettajana Tomáš Tomeček.


title: Sputnik Nižni Tagil

text: Sputnik Nižni Tagil () on venäläinen jääkiekkoseura, joka on kotoisin Nižni Tagilista, Keski-Venäjän Sverdlovskin alueelta. Seura pelaa Venäjän toisella sarjatasolla VHL-liigssa. Seuralla on myös kakkosjoukkue "Junior-Sputnik", joka pelaa RHL:ää.


title: Sputnik Nižni Tagil

text: Joukkueella on ollut historiansa aikana monta nimeä:


title: Progress Glazov

text: Progress Glazov () on venäläinen jääkiekkoseura, joka on kotoisin Glazovista, Keski-Venäjältä Udmurtian tasavallasta. Nykyisin seura pelaa nuorten toisella sarjatasolla NMHL-liigassa.


title: Progress Glazov

text: Seura perustettiin vuonna 1954 ja tuolloin joukkueen nimi Traktor Glazov. Kausina 1957–1961 joukkue tunnettiin nimellä Torpedo Glazov. Nykyisen nimen joukkue sai vuonna 1962. Progress Glazov pelasi Neuvostoliiton aikana pääasiassa maan toisella sarjatasolla Pervaja Ligassa ja jatkoi Venäjän toisella tasolla Vysšaja Ligassa. Sarjan uudelleenjärjestelyiden myötä Progress putosi vuonna 2010 kolmannelle sarjatasolle Pervaja Ligaan. Seuran miesten kilpatoiminta loppui vuonna 2014, jonka jälkeen seura on osallistunut vain maan juniorisarjoihin. Kaudella 2016–2017 seura pelasi Iževskin kaupungissa nimellä Progress Iževsk.


title: Linnake (elokuva)

text: Linnake ("The Mission") on vuonna 1986 valmistunut historiallinen seikkailuelokuva ja se sijoittuu 1700-luvun Latinalaiseen Amerikkaan, jossa espanjalaiset ja portugalilaiset taistelevat siirtomaaherruudesta.


title: Linnake (elokuva)

text: Jeremy Irons esittää jesuiittapappia, joka haluaa tehdä "villeistä" kristittyjä. Maallisempia pyyteitä elokuvassa edustaa kapteeni Mendoza (Robert De Niro). Elokuvassa tekee pienen roolin myös tunnettu yhdysvaltalainen jesuiittapappi ja rauhanaktivisti Daniel Berrigan.


title: Linnake (elokuva)

text: "Linnake" palkittiin Kultaisella palmulla Cannesin elokuvajuhlilla. Chris Menges sai elokuvasta parhaan kuvauksen Oscar-palkinnon.


title: Globe-teatteri

text: Globe-teatteri oli teatteri Lontoossa. Useat William Shakespearen näytelmät saivat ensi-iltansa siellä. Teatterin rakensi vuonna 1599 Shakespearen näyttelijäseurue "The Lord Chamberlain's Men". Teatteri tuhoutui 29. kesäkuuta 1613, kun Henrik VIII:n esityksen teatterikanuuna sytytti tulipalon. Toinen Globe-teatteri rakennettiin samalle paikalle kesäkuussa 1614 ja suljettiin vuonna 1642.


title: Globe-teatteri

text: Vuonna 1997 avattu Shakespeare's Globe on alkuperäisen teatterin rekonstruktio, joka sijaitsee noin 230 metriä alkuperäisen teatterin paikalta. Sen perusti amerikkalainen näyttelijä ja ohjaaja Sam Wanamaker. Shakespeare's Globe on kokonaan yksityisrahoitteinen.


title: Clifton (sarjakuva)

text: Clifton on belgialais-ranskalainen humoristinen vakoiluaiheisten sarjakuvien sarja, jonka tarinoiden pääosissa on englantilainen eversti Sir Harold Wilberforce Clifton. Sarjan loi Raymond Macherot vuonna 1959, ja se on jatkunut muiden sarjakuvantekijöiden toimesta yli viidenkymmenen vuoden ajan. Sarjassa on ilmestynyt parikymmentä sarjakuvakirjaa sekä kaksikymmentä pienempää tarinaa, yhteensä noin 800 sivun verran.


title: Clifton (sarjakuva)

text: Lontoon lähistöllä Puddingtonissa asuva eversti Sir Harold Wilberforce Clifton on eläkkeellä oleva MI5:n vakooja, joka ajoittain suorittaa tehtäviä Britannian hallituksen laskuun. Tarinoissa Cliftonin flegmaattinen suhtautuminen stressiin johtaa humoristisiin tilanteisiin. Cliftonin harrastuksiin kuuluvat partiotoiminta, kissat sekä sikarivöiden keräily. Clifton sai ritarin arvon vuonna 1993 pelastettuaan kuninkaallisen perheen jäsenen.


title: Clifton (sarjakuva)

text: Cliftonin ajoneuvo, MG TD 1950-luvun alusta, ruhjoutuu usein tarinoissa mutta korjataan ennalleen kustannuksista piittaamatta.


title: Clifton (sarjakuva)

text: Cliftonin vakoilutehtävät vievät hänet useiden tapausten pariin, usein poliisin tai MI5:n avustakasi. Hänen yhteyshenkilönsä MI5:ssä on eversti Donald Spruce, joka jalkavammansa vuoksi usein kutsuu Cliftonin avustamaan arkaluontoisissa tehtävissä.


title: Clifton (sarjakuva)

text: Myöhemmissä tarinoissa Cliftonin kerrotaan palvelleen myös toisessa maailmansodassa Yhdistyneen kuningaskunnan ilmavoimien taistelulentäjänä.


title: Clifton (sarjakuva)

text: Cliftonin hahmon loi sarjakuvataiteilija Raymond Macherot, ja ensimmäinen tarina julkaistiin "Tintin"-lehdessä 16. joulukuuta 1959. Alun perin Macherot oli käyttänyt hahmon työnimenä eversti Horatio Amaory Crickettia, mutta ennen enemmän tarinan julkaisua hän päätyi nimeämään hahmon eversti Cliftoniksi. Cliftonin etunimet mainittiin ensimmäisen kerran vasta toisessa tarinassa.


title: Clifton (sarjakuva)

text: Kolmen vuosina 1959–1960 julkaistun tarinan jälkeen Macherot siirtyi muiden tehtävien pariin, ja lopulta siirtyi "Tintin"-lehden toimituksesta ja siirtyi kilpailevan "Spiroun" työntekijäksi. Cliftonin oikeudet kuitenkin jäivät "Tintin"-lehdelle. Tämän seurauksena Clifton hyllytettiin kuudeksi vuodeksi.


title: Clifton (sarjakuva)

text: Vuonna 1969 Jo-El Azara ja Greg herättivät sarjan henkiin piirtämällä yhteistyössä tarinan "Les lutins diaboliques". Vuonna 1975 Turk ja Bob de Groot julkaisivat tarinan "Le mystère de la voix qui court", josta alkoi pitkään kestänyt yhteistyö hahmon parissa.


title: Clifton (sarjakuva)

text: Turk siirtyi syrjään vuonna 1983 ja hänen tilalleen piirtäjäksi tuli Bédu. Bédu ja de Groot työskentelivät yhdessä aina 1990-luvulle saakka. Vuonna 1991 Bédun vastuulle jäivät sekä sarjan piirtäminen että kirjoittaminen. Tauon jälkeen vuonna 2003 Michel Rodrigue ja de Groot aloittivat yhteistyön.


title: Clifton (sarjakuva)

text: Clifton-albumeita on Suomessa julkaistu vain muutamia pääasiassa 1970- ja 1980-luvuilla:


title: Južnyi Ural Orsk

text: Južnyi Ural Orsk () on venäläinen jääkiekkoseura, joka on kotoisin Orskista, Orenburgin alueella Etelä-Uralilta. Seura pelaa Venäjän toisella sarjatasolla Vysšaja Ligassa.


title: Južnyi Ural Orsk

text: Joukkue perustettiin vuonna 1958, jolloin se tunnettiin nimellä Komanda Orsk. Kausina 1961–1962 seura tunnettiin nimellä Trud Orsk. Vuonna 1962 syksyllä joukkue sai nykyisen nimen.


title: Pesäpallon miesten Mestaruussarjan kausi 1968

text: Pesäpallon SM-sarjassa 1968 Kouvola otti jo kolmannen peräkkäisen mestaruutensa eikä mitalikolmikossa muutenkaan koettu minkäänlaisia muutoksia edellisvuoteen. Nousija Oulun Lippo jäi mitalista vain pisteen päähän. Ulvila-Kouvola -ottelussa saavutettiin uusi ennätys SM-sarjan yhden ottelun yleisömäärissä - 5 764 katsojaa.


text: Uusinta säilymisestä 29. syyskuuta: Hongikon Nuorisoseuran Urheilijat - Puurtilan Kisa-Pojat 15–10


text: Kolme viimeistä joukkuetta putosi sarjasta. Tilalle nousivat suomensarjan lohkovoittajat Jyväskylän Kiri, Seinäjoen Maila-Jussit ja Keravan Pallokerho.


text:
Kouvolan joukkue: Pertti Salonen,
Paavo Jaakkola,
Ilkka Kauppinen,
Anssi Vesala,
Antero Vatto,
Pekka Taulasalo,
Pertti Lonka,
Matti Lautala,
Hannu Kiuru,
Markku Löfman,
Mikko Pöyhönen.
Pelinjohtajana Timo Raussi.


text: Tehotilason voittaja oli Kari Lindberg, Hamina. 36+28 = 64


text: Naisten mestaruussarjassa Helsingin Pallo-Toverit oli vetäytynyt sarjasta 18 peräkkäisen mitalikauden jälkeen ja Työväen Mailapojat vei mestaruuden puhtaalla pelillä.


title: Myrkkypilleri

text: Myrkkypilleri voi tarkoittaa seuraavia asioita:


title: Jugra Hanty-Mansijsk

text: Jugra Hanty-Mansijsk () on venäläinen jääkiekkoseura, joka on kotoisin Hanty-Mansijskista, Hanti-Mansian autonomisesta piirikunnasta Länsi-Siperiasta. Seura siirtyi kaudeksi 2010–2011 KHL:ään. Kauden 2017-2018 päätteeksi seura tiputettiin KHL:stä pois. Tällä hetkellä seurta pelaa VHL-liigassa ja toimii KHL-joukkue Avangard Omskin yhteistyöseurana.


title: Jugra Hanty-Mansijsk

text: Jugra Hanty-Mansijsk perustettiin vuonna 2006 Venäjän kolmannelle sarjatasolle Vtoraja Ligaan. Seura voitti ensimmäisellä kaudellaan Vtoraja Ligan mestaruuden ja nousi Pervaja Ligaan kaudeksi 2007–2008, josta se nousi edelleen Vysšaja Ligaan. Seuran uusi jäähalli Arena Jugra valmistui syksyllä 2008. Jugra voitti Vysšaja Ligan mestaruuden kahdesti 2009 ja 2010.


title: Jugra Hanty-Mansijsk

text: Kaudeksi 2010–2011 Jugra siirtyi Venäjän korkeimpaan KHL-liigaan, jossa se korvasi talousvaikeuksiin joutuneen Lada Toljatin.


title: Hannah Montana 2: Meet Miley Cyrus

text: Hannah Montana 2/Meet Miley Cyrus on toinen soundtrack-levy Disney Channelilla esitetystä televisiosarjasta "Hannah Montana" ja Miley Cyrusin ensialbumi. Cyrus näyttelee televisiosarjan pääosaa Miley Stewartia ja Hannah Montanaa. Albumi sisältää kaksi levyä: ensimmäisellä levyllä on Montanan kappaleita, toisella on Cyrusin kappaleita. Albumin julkaisivat 26. kesäkuuta 2007 levy-yhtiöt Walt Disney Records ja Hollywood Records."Nobody's Perfect" oli ensimmäinen levyltä julkaistu single. Se julkaistiin 15. toukokuuta 2007. Single sijoittui sijalle 27 Billboard Hot 100 - listalla sekä sijalle 25 Billboard Pop 100 - listalla.


title: Hannah Montana 2: Meet Miley Cyrus

text: "Make Some Noise" oli toinen levyltä julkaistu single. Se julkaistiin 5. kesäkuuta 2007. Se sijoittui sijalle 92 Billboard Hot 100 - listalla.


title: Hannah Montana 2: Meet Miley Cyrus

text: "Life's What You Make It" oli kolmas levyltä julkaistu single. Se julkaistiin 9. kesäkuuta 2007. Se sijoittui sijalle 25 Billboard Hot 100 - listalla.


title: Hannah Montana 2: Meet Miley Cyrus

text: "True Friend" sijoittui sijalle 99 Billboard Hot 100 - listalla.


title: Hannah Montana 2: Meet Miley Cyrus

text: "One In A Million" sijoittui sijalle 112 Billboard Hot 100 - listalla. Billboard Pop 100 -listalla se sijoittui sijalle 96.


title: Hannah Montana 2: Meet Miley Cyrus

text: "We Got the Party" sijoittui sijalle 98 Kanadan Hot 100 - listalla, muttei päässyt listoille Yhdysvalloissa.


title: Hannah Montana 2: Meet Miley Cyrus

text:
"Bigger Than Us" on seitsemäs ja viimeinen single levyltä. Se julkaistiin singlenä ja kappaleesta tehty "Chris Cox Remix" menestyi ainoastaan joillakin listoilla Yhdysvalloissa."G.N.O. (Girl's Night Out)" julkaistiin kesällä 2007 levyn ensimmäisenä singlenä. Kappale menestyi sijalle 91 Billboard Hot 100 - listalla. Itse Miley Cyrus esitti singlen vuoden 2007 Disney Channel Games - tilaisuudessa. Hän esitti sen myös vuoden 2009 Wonder World Tour - kiertueella ja sitä ennen hänen Best of Both Worlds -kiertueellaan.
"See you again" julkaistiin levyn toiseksi singleksi. Se julkaistiin 15. syyskuuta 2007. Singlestä tuli Cyrusin ensimmäinen, joka on päässyt Top kymmenen hitin joukkoon: se sijoittui sijalle 10 Billboard Hot 100 -listalla, josta tuli suurin hitti hänen debyyttialbumillaan "Meet Miley Cyrus". "See You Again" sijoittui myös kymmenen parhaan joukkoon Australiassa ja ansaitsi platinaa. Singlestä on tehty myös remix - versioita, kuten "Rock Mafia Remix", joka julkaistiin singlenä Isossa-Britanniassa. Kyseisellä alueella Cyrusin single menestyi kahdenkymmenen parhaan joukkoon.


title: Hannah Montana 2: Meet Miley Cyrus

text: "Start All Over" julkaistiin kolmantena singlenä levyltä. Se julkaistiin 12. elokuuta 2007. Kappaleen kirjoitti ja levytti kanadalainen pop rock artisti Fefe Dobson alun perin albumilleen Sunday Love, jota ei sitten koskaan ilmestynytkään, jolloin kappale luovutettiin Cyrusille. Australian singlelistalla se sijoittui sijalle 41, Kanadan Hot 100 - listalla se sijoittui sijalle 91, Billboard Hot 100 -listalla sijalle 68 ja Billboard Pop 100 - listalla sijalle 57.


title: Hannah Montana 2: Meet Miley Cyrus

text: "I Miss You" julkaistiin levyn neljäntenä singlenä. Se sijoittui Billboard Hot 100 - listalla sijalle 109 ja Billboard Pop 100 - listalla sijalle 92. Cyrus on esittänyt sen livenä esimerkiksi "Oprah Show'ssa" ja "Best of Both Worlds -kiertueellaan". Kappale esiintyi yhdessä Hannah Montanan jaksossa, jossa se oli omistettu Cyrusin roolin äidille. Tosielämässä Cyrus kirjoitti kappaleen isoisälleen.


title: Hannah Montana 2: Meet Miley Cyrus

text: "Good and Broken" julkaistiin levyn viidentenä ja viimeisenä singlenä. Cyrus esitti sen livenä vuoden 2008 Idol Gives Back -konsertissa. Esityksen jälkeen kappale sijoittui sijalle 100 Pop 100 -listalla.


title: Hannah Montana 2: Meet Miley Cyrus

text: Best of Both Worlds Tour oli vuonna 2007-2008 järjestetty, Pohjois-Amerikkaa kiertänyt konserttikiertue, mitä tähditti Miley Cyrus/Hannah Montana. Konsertti on saanut nimensä, sillä Best Of Both Worlds (suomeksi Parasta molemmissa maailmoissa) kuvaa sarjan pääjuonta, ja konsertti sisälsikin Hannah Montana - sarjasta tuttuja lauluja. Konsertin liput olivat eniten haluttuja lippuja vuonna 2007. Konsertin koreografiasta vastasi Kenny Ortega, joka myös suunnitteli/loi ja ohjasi koko konsertin. Ortega on tehnyt muitakin tunnettuja elokuvia, kuten ohjannut ja luonut koreografian musikaalielokuviin "High School Musical", "High School Musical 2" ja "The Cheetah Girls 2". Konsertti nauhoitettiin livealbumiksi huhtikuussa 2008. Konsertissa lämmittelijäyhtyeinä toimivat Jonas Brothers, Aly & AJ sekä Everlife.


title: HK Sarov

text: HK Sarov () on venäläinen jääkiekkoseura, joka on kotoisin Sarovista, Nižni Novgorodin alueelta, Keski-Venäjältä. Seura pelaa Venäjän toisella sarjatasolla Vysšaja Ligassa.


title: Karel Loprais

text: Karel Loprais (4. maaliskuuta 1949 Ostrava, Tšekkoslovakia) on entinen ralliautoilija ja Dakar-rallin moninkertainen voittaja.


title: Karel Loprais

text: Valmistuttuaan mekaanikoksi Loprais toimi aluksi asentajana ja sitten testikuljettajana Tatran tehtaalla Kopřivnicessa vuodesta 1967 lähtien. Työssään Loprais oppi käsittelemään kuorma-autoja äärimmäisissä olosuhteissa. Tatran myynninedistämismatkoilla Irakissa ja Libyassa hän sai ensituntumansa aavikolla ajamiseen.


title: Karel Loprais

text: Toimittuaan testikuljettajana kahdeksantoista vuoden ajan Loprais aloitti uransa Tatran tehdastiimin kuljettajana vuonna 1986 ja osallistui Dakar-ralliin. Seuraavana vuonna hän saavutti toisen sijan ja vuotta myöhemmin Loprais ajoi ensimmäistä kertaa kilpailun voittoon. Vuosina 1988–2001 hän voitti rallin kuuteen kertaan, mikä oli useammin kuin kukaan muu kuljettaja siihen asti. Hänen joukkueeseensa kuuluivat useimmiten Radomír Stachura ja Josef Kalina. Menestyksensä ansiosta Lopraisia alettiin kutsua nimellä "Monsieur Dakar". Karel Loprais on edelleen kaikkien aikojen toiseksi menestynein Dakar-kuljettaja ranskalaisen Stéphane Peterhanselin jälkeen.


title: Karel Loprais

text: Dakarin lisäksi Loprais osallistui muun muassa Pariisi-Peking -ralliin vuonna 1992.


title: Karel Loprais

text: Tatran vetäydyttyä kilpatoiminnasta vuonna 1999 Loprais perusti oman kilpatallin. Talli toimii Frenštát pod Radhoštěmissa Määrin-Sleesian alueella. Karel Loprais lopetti ajamisen vuonna 2007, jonka jälkeen tiimin kuljettajana on toiminut hänen veljenpoikansa Aleš Loprais.


title: Karel Loprais

text: Tunnustuksena urastaan Karel Loprais on valittu 1900-luvun parhaaksi tšekkiläiseksi rallikuljettajaksi.


title: Karel Loprais

text: Toukokuussa 2011 Loprais nimitettiin Tšekin liikenneministeriön palvelukseen liikenneturvallisuuden parantamisesta vastaavaksi asiamieheksi.


title: Karel Loprais

text: Lopraisilla on vaimonsa Danušen kanssa pojat Tomáš ja Leoš.


title: HK Rys Podolsk

text: HK Rys (, suom. "jääkiekkoseura Ilves") oli venäläinen jääkiekkoseura joka oli kotoisin Podolskista, Moskovan alueelta. Seura pelasi Venäjän toisella sarjatasolla Vysšaja Ligassa.


title: Jermak Angarsk

text: Jermak Angarsk () on venäläinen jääkiekkoseura, joka on kotoisin Angarskista, Irkutskin alueelta. Seura pelaa Venäjän toisella sarjatasolla VHL:ssä. Seura tekee yhteistyötä KHL:ssä pelaavan Admiral Vladivostokin kanssa.


title: Jermak Angarsk

text: Seura perustettiin vuonna 1958 nimellä "Trud Angarsk". Vuonna 1964 joukkue sai nykyisen nimen.


title: Zauralje Kurgan

text: Zauralje Kurgan () on venäläinen jääkiekkoseura, joka on kotoisin Kurganista, Kurganin alueelta, Länsi-Siperiasta. Seura pelaa Venäjän toisella sarjatasolla VHL-liigassa.


title: Zauralje Kurgan

text: Seura tekee yhteistyötä KHL-liigassa pelaavan Metallurg Magnitogorskin kanssa.


title: Tiberius Petasius

text: Tiberius Petasius oli Bysantin valtakunnan usurpaattori Italiassa vuosien 729 ja 730 aikana. Tiberius Petasiuksen vallananastus on vähän tunnettu osa Bysantin historiaa, eivätkä ajoittaiset lähteet, joihin häntä koskevat vähäiset tiedot perustuvat, mainitse häntä kuin hyvin ohimennen.


title: Tiberius Petasius

text: Hänen varhaisesta elämästään ei tiedetä mitään, mutta latinalaisesta nimestä "Petasius" päätellen hän oli syntyjään italialainen. Hän tuli valtaan vuoden 729 aikana, kun suuria osia Italiaa ja muuta keisarikuntaa nousi kapinaan keisari Leon ikonoklasmia vastaan. Hänet oli saattanut valita paikallinen italialainen neuvosto tarkoituksena asettaa hänet lopulta keisariksi Konstantinopoliin, mutta kapinan epäonnistuminen Kreikassa vaikuttaisi lamauttaneen italialaisten intoa tähän. Tiberius Petasiuksen valta näyttäisi rajoittuneen Rooman maakunnan alueelle, eikä hänen lyhyestä hallinnostaan ole muita tietoja. Tiberius Petasius kuoli vuoden 730 aikana Monteranon kylässä Rooman maakunnassa, kun Ravennan eksarkaatti Eutychius kukisti tämän paavi Gregoriuksen tuella, jonka jälkeen hänen päänsä lähetettiin keisari Leolle lahjaksi Konstantinopoliin.


title: BBC Sessions (The Whon albumi)

text: BBC Sessions on The Whon helmikuussa 2000 julkaistu albumi, joka sisältää BBC:n studioilla livenä äänitettyjä kappaleita vuosien 1965–1973 väliltä.


title: Eugen Malmstén

text: Jarl Eugen Malmstén (16. helmikuuta 1907 Helsinki – 1. syyskuuta 1993 Helsinki) oli suomalainen muusikko, laulaja, orkesterinjohtaja, säveltäjä ja sanoittaja. Hän oli Georg Malmsténin veli, Ragni Malmsténin setä ja myös sisar Greta Pitkänen oli laulaja.


title: Eugen Malmstén

text: Eugen Malmstén liittyi 15-vuotiaana trumpetistina Laivaston soittokuntaan, jossa hänen isoveljensä Georg oli soitellut jo muutaman vuoden ajan. Samalla Eugen aloitti laulun ja trumpetinsoiton opiskelun Helsingin musiikkiopistossa. Malmsténin ensikosketus anglosaksiseen rytmimusiikkiin tapahtui kesällä 1924 englantilaisen sotalaivan vieraillessa massamme. Tällöin kannella orkesteri soitti kappaletta "Yes Sir, That's My Baby", suomalaisille tutusta marssipoljennosta poiketen hitaammassa tempossa, toisenlaisessa rytmissä. Tapahtuma jätti siemenen itämään nuoren soitto-oppilaan ajatuksiin.


title: Eugen Malmstén

text: Varsinaisesti ensimmäisen kerran jazzia Eugen kuuli vuonna 1926, yhdysvaltalaisen laivan s/s Andanian orkesterin, The Andania Yankeesin, esiintyessä Oopperakellarin tilausravintola Royalissa. Orkesterin esiintymistä pidetään suomalaisen jazzin lähtölaukauksena. Näkemänsä ja kuulemansa pohjalta Eugen ryhtyi hiomaan omaa soittoaan amerikkalaisempaan tyylin, pitäen esikuvanaan Louis Armstrongia.


title: Eugen Malmstén

text: Vuonna 1927 Eugen perusti Al Manuelin kanssa Flapper's Dance Band -orkesterin, jolla oli kiinnitys Oopperakellariin ja sittemmin Viipurin Pyöreään torniin. Samaisen vuoden syksyllä hän siirtyi Fred Klimscheffin vasta perustamaan Fred Freddy's Rhytmic Orchestraan, joka puolestaan soitteli Turun Seurahuoneella.


title: Eugen Malmstén

text: Tätä seurasivat kiinnitykset The Hot Fiveen ja Zamba-orkesteriin. Vuonna 1931 Eugen levytti ensimmäisen kerran laulaen salanimellä Esa Nummenkivi. Ilmeisesti Eugen ei halunnut ratsastaa kuuluisamman isoveljen maineella, ja päätyi salanimeen. Pian hän kuitenkin siirtyi käyttämään omaa nimeään, ja tehtaili 1930-luvulla hurjan määrän levyjä ollen välillä jopa Georg-veljeäänkin tuotteliaampi. Eugen Malmsténin uran kokonaistuotanto oli lähes 500 levytettyä kappaletta.


title: Eugen Malmstén

text: Musiikkijulkaisu Rytmi-lehden perustaja Cecil Backmansson ideoi vuonna 1934 ajatuksen saada radioon amerikkalaistyylinen swing-radioshow. Yleisradio syttyi ajatukselle, ja 12. marraskuuta 1934 aloitti suositut lähetykset Rytmin Radio-pojat, jonka nimi myöhemmin vaihtui Rytmi-Pojiksi. Parhaimmillaan 14-miehinen orkesteri koostui pääasiassa Robert von Essenin suositusta sekstetistä, jonka johtajaksi ja laulajaksi Eugen tuli. Orkesterissa oli myös Paul Whitemanin orkesterin tyyliin kolmimiehinen laulutrio Rytmi-kolmoset. Ohjelmisto käsitti musiikkia laidasta laitaan, aina viihteestä hottiin saakka.


title: Eugen Malmstén

text: Orkesterin levytykset – joita käytiin aina Englannissa asti Columbialle levyttämässä – sisälsivät melko vähän jazzia, joten jälkipolville säilyneestä materiaalista ei voi kuin aavistaa mitä orkesterin swing-soitanta lavalla 1930-luvulla oli. Matti Jurvan 1935 levyttämä "Hei hulinaa, Helsinki" -kappale on yksi niitä harvoja, jossa Rytmi-Pojat soittavat amerikkalaista soittoa Goodman-tyylisine klarinettisooloineen. Suomen kansa halusi vain tangoja ja valsseja, ja niitä Eugenkin sitten levytti läjäpäin, muun muassa "Ruusut hopeamaljassa", "Sä muistatko metsätien", "Mustat silmät", "Tuo suru jonka sain".


title: Eugen Malmstén

text: Rytmi-Pojat hajosi vuonna 1937, jolloin Eugen siirtyi johtamaan ravintola Rion orkesteria. Malmstén jatkoi edelleen levylaulajan uraa soittaen myös Rio-orkesterin kanssa taustalla eri laulajien levysessioissa.


title: Eugen Malmstén

text: Talvisodan ajan ja jatkosodan ensimmäiset seitsemän kuukautta Eugen taisteli rintamajoukoissa. Sodan laannuttua asemasodaksi hän liittyi vastaperustettuihin viihdytysjoukkoihin. Eugen kierteli linjojen takana Bunker Boys -nimisen kymmenhenkisen swing-orkesterin kanssa. Tuon ajan Malmstén-levytyksiä olivat muun muassa "Elämä juoksuhaudoissa" ja "Sillanpään marssilaulu". Sodan päätyttyä Eugenin menestys laski, ja hän siirtyi rivimuusikoksi ja kabaree-esiintyjäksi levyttäen harvakseltaan.


title: Eugen Malmstén

text: Jatkosodan aikaisilla kiertueilla Eugen Malmstén tutustui harmonikansoittaja Lasse Pihlajamaahan, josta tuli hänen läheinen ja elinikäinen ystävänsä. Pihlajamaa arvosti suuresti Malmsténin taitoja niin muusikkona kuin koomikkonakin. Sotien päätyttyä Malmstén ja Pihlajamaa, jotka kuuluivat Tampereen Ohjelmapalvelun taiteilijoihin, jatkoivat kiertueita Viljo Vesterisen kanssa lähinnä Tampereen ympäristössä. Helsingissä asuneet Malmstén ja Vesterinen houkuttelivat tuolloin Tampereella asuneen Pihlajamaan muuttamaan pääkaupunkiin, kuten tämä sitten 1950-luvun alussa tekikin. Vuonna 1960 Malmsten esiintyi monen muun laulajan tavoin Scandia-levy-yhtiön johtajan Harry Orvomaan ohjaamassa ja silloin Scandian äänittäjänä toimineen Aarre Elon käsikirjoittamassa elokuvassa "Iskelmäkaruselli pyörii", jolla tosin lähinnä markkinoitiin iskelmälaulajia ja uusia iskelmiä.


title: Eugen Malmstén

text: Huumori tuli 1950-luvulla mukaan hänen esityksiinsä. Malmstén esitti kiertueilla muun muassa naistyyppejä ja levytti Esa Pakarisen kanssa levyn "Esa ja Eugen tangoja tärvelemässä". Vuonna 1962 kaksikko lähti kolmen kuukauden kiertueelle viihdyttämään amerikansuomalaisia Yhdysvaltoihin ja Kanadaan. Keikkoja tehtiin kaikkiaan viitisenkymmentä. Parivaljakko teki vuonna 1974 kiertueen Australiassa esiintyen maahanmuuttaneille suomalaisille.


title: Eugen Malmstén

text: Samana vuonna Eugen levytti elämänsä ensimmäisen ja viimeisen albumin "Jatsiviikingit", joka sisälsi humppavoittoista jazzia. Vuonna 1975 hän vihdoinkin levytti veljensä Georgin jo 1950 hänelle kirjoittaman kappaleen "Kohtalokas samba", jota Eugen oli esittänyt jo miltei parikymmentä vuotta erilaisissa tilaisuuksissa. Eugen Malmstén jatkoi epäsäännöllistä keikkailua aina 1980-luvun alkupuolelle saakka ryhtyen sen jälkeen täysipäiväiseksi eläkeläiseksi. Eugen Malmstén kuoli vaikean sairauden murtamana 86-vuotiaana Kivelän sairaalassa Helsingissä. Hänet on haudattu sukuhautaan Hietaniemen hautausmaalle (32. kortteli, 11. rivi), samassa haudassa ovat myös mm. hänen veljensä Georg, Ragni-sisar, vanhemmat Jarl ja Eugenia sekä Eugen Malmsténin oma puoliso Martha Linnea (1910–1994).


title: Humiseva harju (vuoden 1939 elokuva)

text: Humiseva harju ("Wuthering Heights") on William Wylerin ohjaama Emily Brontën samannimiseen romaanin pohjautuva yhdysvaltalainen elokuva vuodelta 1939. Elokuva oli Oscar-ehdokkaana kahdeksassa eri kategoriassa, joista se sai yhden Gregg Tolandin tuomana parhaasta kuvauksesta.


title: Humiseva harju (vuoden 1939 elokuva)

text: Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Humiseva harju (vuoden 1939 elokuva)

text: Matkamies nimeltä Lockwood (Miles Mander) joutuu lumimyrskyn kouriin ja saa suojan Humiseva harju-nimiseltä tilalta. Tilan taloudenhoitaja Nelly Dean (Flora Robson) kertoo Lockwoodille tarinan, joka näytetään yleisölle takaumien muodossa. Dean kertoo Lockwoodille Heathcliffistä (Laurence Olivier) ja Catherinesta (Merle Oberon) sekä heidän ongelmallisesta suhteestaan: Catherine on vauraan perheen tytär ja Heathcliff puolestaan köyhä tallipoika, joka ei voi juurikaan toivoa saavansa osakseen hyväksyntää Britannian luokkaerotteluun perustuvalta yhteiskunnalta.


title: Chris Sutton

text: Chris Sutton (s. 10. maaliskuuta 1973 Nottingham) on englantilainen entinen jalkapalloilija, joka nykyisin valmentaa Englannin kakkosliigan Lincoln Cityä. Hänen pelipaikkansa oli pääosin hyökkääjänä, missä roolissa hän teki uransa aikana paljon maaleja, mutta hän kykeni pelaamaan myös muilla pelipaikoilla.


title: Chris Sutton

text: Suttonin isä Mike pelasi aikoinaan Norwich Cityssä, mihin Sutton itsekin meni nuorena puolustajana vuonna 1989. Ensiesiintymisensä seuran edustusjoukkueessa hän teki vuonna 1990 tultuaan vaihdosta kentälle Queens Park Rangersia vastaan. Englannin alle 21-vuotiaiden maajoukkueessa hän debytoi vuonna 1992. Norwichissa Sutton teki 127 ottelussa peräti 43 maalia, vaikka monipuolisena pelaajana pelasi usein myös mm. keskuspuolustajana.


title: Chris Sutton

text: Vuonna 1994 Sutton siirtyi silloisella Britannian ennätyssummalla, 5 miljoonalla punnalla, Blackburniin ja johdatti joukkueen heti ensimmäisellä kaudellaan yhdessä Alan Shearerin kanssa valioliigan mestaruuteen. Toisella kaudellaan Blacburnissa Sutton kärsi loukkaantumisista. Kaudeksi 1996/1997 sekä Shearer että Mike Newell lähtivät Blackburnista ja seuran menestys oli kääntynyt laskuun. Marraskuussa 1997 Sutton teki ensiesiintymisensä Englannin A-maajoukkueessa vaihtomiehenä Kamerunia vastaan. Kaudella 1997/1998 Sutton teki Blackburnissa 18 liigamaalia, mikä auttoi Blackburnin sarjataulukossa kuudenneksi ja UEFA Cupiin, ja jakoi maalikuninkuuden Dion Dublinin ja Michael Owenin kanssa, mutta Glenn Hoddle jätti hänet ulos kesän 1998 MM-kisoista hänen kieltäydyttyä helmikuussa B-maaottelusta Chileä vastaan. Kaudella 1998/1999 Sutton pelasi vain 17 liigapeliä ja Blackburn putosi ykkösdivisioonaan.


title: Chris Sutton

text: Blackburnin pudottua liigasta Suttonin siirrosta käytiin kovaa spekulointia, ja hän päätyi lopulta kaudeksi 1999/2000 Chelseaan kymmenellä miljoonalla punnalla kuuden vuoden mittaisella sopimuksella. Chelseassa Sutton ei kuitenkaan osoittautunut hintansa veroiseksi ja vietti paljon aikaa vaihtopenkillä etenkin joukkueen hankittua George Weahin lainasopimuksella kevätkaudeksi. Sutton teki 39 ottelussa vain kolme maalia ja hänen aikansa Chelseassa jäi vain yhden kauden mittaiseksi.


title: Chris Sutton

text: Kesällä 2000 Sutton siirtyi Skotlantiin Celticin riveihin Skotlannin uudella ennätyssummalla kuudella miljoonalla punnalla ja onnistui uudessa seurassaan maalinteossa heti avausottelussaan, ja teki helmikuussa kaksi maalia 6–2 voitossa paikallisvastustaja Rangersia vastaan sinetöi hänen asemansa joukkueessa. Hän muodosti Henrik Larssonin kanssa tehokkaan hyökkäyskaksikon joka auttoi seuran liigamestaruuteen saakka. Seuraavalla kaudella Celtic jäi ilman ainuttakaan pokaalia hävittyään liigamestaruuden vain maalierolla Rangersille, joka päätöskierroksella voitti Dunfermlinen 6–1. Sutton syytti Dunfermlinea mestaruuden menettämisestä minkä lisäksi arvosteli oman ottelunsa tuomareita. Hänet tuomittiin neljän ottelun pelikieltoon. Suttonin paras kausi Celticissä oli 2003/2004, jolla hän teki 20 maalia ja auttoi joukkueensa sekä cup- että liigamestaruuteen. Liigapelaajat äänestivät hänet kauden parhaaksi pelaajaksi.


title: Chris Sutton

text: Tammikuussa 2006 Sutton siirtyi vapaalla siirrolla Englantiin valioliigaseura Birminghamiin. Hän kärsi kuitenkin loukkaantumisista eikä kyennyt estämään joukkueen putoamista pääsarjasta, ja sai lähtöpassit kauden päätteeksi. Lokakuussa 2006 Sutton teki loppukauden mittaisen sopimuksen entisen Celtic-valmentajansa Martin O'Neillin Aston Villa kanssa. Kausi jäi kuitenkin vajaaksi Suttonin saatua silmävamman, minkä johdosta hän lopulta virallisesti ilmoitti päättävänsä pelaajauransa seuraavana kesänä.


title: Chris Sutton

text: Sutton aloitti päävalmentajauransa tammikuussa 2009 nykyisen seuransa Lincoln Cityn peräsimessä. Hän oli ollut ehdolla myös skottiseura Invernessin manageriksi. Sutton erosi oltuaan Lincolnin päävalmentajana miltei päivälleen vuoden ajan.


title: Stefan Thurnbichler

text: Stefan Thurnbichler (s. 3. huhtikuuta 1984 Innsbruck) on itävaltalainen mäkihyppääjä.


title: Stefan Thurnbichler

text: Thurnbichler on voittanut Continental Cupin kokonaiskilpailun kolme kertaa (2003, 2008 ja 2009). Maailmancupissa hänen paras osakilpailusijoituksensa on neljäs sija Sapporosta tammikuulta 2010.


title: Stefan Thurnbichler

text: Thurnbichlerin seura on "Kitzbueheler Ski Club". Ammatiltaan hän on sotilas.


title: Ruth

text: Ruth tarkoittaa muun muassa seuraavia:


title: Ally MacLeod

text: Ally MacLeod (26. helmikuuta 1931 Glasgow – 1. helmikuuta 2004 Glasgow) oli skotlantilainen jalkapallovalmentaja ja keskikenttäpelaaja. Hän teki pitkän uran valmentajana ja johdatti mm. Skotlannin maajoukkueen MM-kisoihin 1978.


title: Ally MacLeod

text: MacLeod aloitti peliuransa Third Lanarkin joukkueessa 16-vuotiaana koulupoikana 1947. Debyyttinsä edustusjoukkueessa hän teki marraskuussa 1949. Hän edusti seuraa kaikkiaan 112 ottelussa ja teki niissä 17 maalia. Hän siirtyi vuonna 1955 St. Mirreniin, jossa kerkesi pelata vain kuusi viikkoa kunnes siirtyi 1956 englantilaisseura Blackburn Roversiin. Kaudella 1959/60 MacLeod oli mukana johdattamassa Roversin FA Cupin finaaliin, jossa hänet valittiin ottelun parhaaksi pelaajaksi vaikka Wolverhampton voittikin ottelun 3–0.


title: Ally MacLeod

text: Vuonna 1961 MacLeod jätti Roversin palkkakiistan jälkeen ja siirtyi Hibernianiin. Hän edusti seuraa kaksi kautta ja siirtyi sitten takaisin Third Lanarkiin. Uransa viimeiseksi jääneen kauden 1964/65 hän pelasi Ayr Unitedissa.


title: Ally MacLeod

text: Valmennusuransa MacLeod aloitti Ayr Unitedissa 1966. Hän luotsasi seuran Skotlannin pääsarjaan kauden 1968/69 päätteeksi. Lisäksi hän johdatti Ayrin liigacupissa parhaillaan välieriin. Vuonna 1973 hänet valittiin Ayrin vuoden asukkaaksi. Yhdeksän kauden jälkeen MacLeod siirtyi 1975 Aberdeenin peräsimeen ja johdatti seuran liigacupin mestariksi 1976/77. Menestyksen täydensi liigan kakkossija.


title: Ally MacLeod

text: Toukokuussa 1977 MacLeodista tuli Skotlannin maajoukkueen päävalmentaja. Hänen johdollaan Skotlanti varmisti paikkansa MM-kisoissa 1978 ja MacLeod lähti turnaukseen kovin tavoittein huudellen jopa mitalin perään. Kaikki meni kuitenkin alusta alkaen pieleen. Peru kaatoi Skotit avausottelussa 3–1 ja Irania vastaankin tuli vain 1–1 tasapeli. Jatkopaikkaan olisi tarvittu murskavoitto Alankomaista, mutta upean taistelun jälkeen 3–2 voitto ei riittänyt ja Skotlanti putosi jatkopeleistä maalierolla. MacLeod erosi tehtävistään kisojen jälkeen.


title: Ally MacLeod

text: Maajoukkuepestinsä jälkeen hän palasi Ayr Unitediin, jota valmensi lyhyen aikaa 1978. Tämän jälkeen hän toimi Motherwellin ja Airdrieoniansin päävalmentajana, mutta menestys jäi vaisuksi. Hän palasi vielä kerran Ayriin ja luotsasi vielä 1991–92 Queen of the Southia. MM-kisojen 1978 jättämä leima pysyi kuitenkin MacLeodissa koko hänen uransa lopun ajan. "Allyn armeija" ja suuret puheet meenestyksestä säilyivät ihmisten mielissä.


title: Ally MacLeod

text: MacLeod kuoli 1. helmikuuta 2004 vajaa kuukausi ennen 73-vuotissyntymäpäiväänsä sairastettuaan pitkään Alzheimerin tautia.


title: Alfred Grünfeld

text: Alfred Grünfeld (4. heinäkuuta 1852, Praha, Itävallan keisarikunta – 4. tammikuuta 1924, Wien, Itävalta) oli itävaltalainen pianisti, pedagogi ja säveltäjä. Hän opiskeli aluksi Prahan konservatoriossa ja sitten Berliinissä, jossa häntä opetti Theodor Kullak. Grünfeld esiintyi pianistina laajoilla konserttikiertueilla 1880-luvulta lähtien. Hänet tunnettiin erityisesti sovittamiensa Straussin valssien tulkinnoista. Grünfeld konsertoi myös veljensä sellisti Heinrich Grünfeldin (1855–1931) kanssa. Grünfeld nimitettiin kuninkaalliseksi preussilaiseksi hovipianistiksi ja vuonna 1913 hänestä tuli professori. Grünfeld sävelsi muun muassa oopperan "Die Schönen von Fogaras" (1907), operetin "Der Lebemann" (1903) ja joukon pianokappaleita, kuten esimerkiksi "Ungarische Fantasie" (opus 55).


title: Itsenäisten valtioiden yhteisön cup

text: Itsenäisten valtioiden yhteisön cup () eli CIS Cup on Venäjällä vuosittain järjestettävä hallissa pelattava jalkapalloturnaus Itsenäisten valtioiden yhteisön maiden mestareille. IVY:n jäsenmaiden lisäksi turnaukseen on osallistunut joukkueita myös muista entisistä Neuvostoliiton maista sekä Suomesta ja Serbiasta. Turnaus järjestettiin ensi kertaa vuonna 1993. Suomesta mukana on ollut vuonna 2009 Inter ja vuonna 2010 HJK.


title: Kyyhkylä

text: Kyyhkylä on kuntoutus- ja hyvinvointikeskus, joka sijaitsee Etelä-Savossa, 7 km Mikkelin keskustasta. Kyyhkylä tarjoaa kuntoutus- ja hyvinvointipalveluiden lisäksi myös matkailu-, kokous- ja juhlapalveluita.